הוועדה המיוחדת לפניות הציבור, כנסת 19, פרוטוקול מספר 73, 2014-06-30 09:30

עדי קול: בוקר טוב.

עדי קול: אני פותחת את הישיבות של הוועדה לפניות הציבור ואני אומרת שאני שמחה לפתוח את הישיבה של הוועדה המיוחדת.

עדי קול: היום אני חייבת לומר שאני לא שמחה, אנחנו מקיימים דיון בקצב של אחת לשבועיים בנושא של חברת הוט, והנה אנחנו מתכנסים שוב בבעיות של חברת הוט שהפכו להיות מבחינתי אחד מהמקורות המאוד מאוד נפוצים לפניות של הציבור לוועדה.

עדי קול: אנחנו נקיים דיון השבוע ואנחנו נקיים דיון בעוד שבועיים-שלושה, אני מרגישה שזה הפך להיות הוועדה לענייני הוט ואני מרגישה שזה לא ראוי.

עדי קול: חברת הוט לפני שבועיים בדיון הקודם הבטיחה שתחזור אליי עם תשובות, לא חזרה אליי עם תשובות ראויות ואתמול קיבלתי מכתב מיושב ראש החברה שהתלונן על התגובות שלי ועל ההתבטאויות שלי בתקשורת כנגד חברת הוט.

עדי קול: חבל שעל זה אתם טוענים ומוצאים לנכון להגיב.

עדי קול: אתם לא מגיבים לבקשות שלי לפרטים, לא לאינפורמציה, לא למספרים, לא לנתונים, אתם לא מגיבים ללקוחות, אתם לא מגיבים כשאנשים ממתינים שעות בתור, קיבלתם קנס של 1.3 מיליון שקלים והדבר היחיד שמצאתם לנכון זה לתקוף אותי על התגובות שלי בתקשורת.

עדי קול: אני חושבת שזה לא ראוי ולא הולם ואני חושבת שהציבור מצפה מכם להתייחסות אחרת ומצפה מהרגולטור, ממועצת הכבלים והלוויין ומשרד התקשורת, לעבוד מול הוט ולפתור את הבעיה.

עדי קול: אני יושבת ראש הוועדה לפניות הציבור, אנחנו מקבלים אלפי פניות נגד הוט.

עדי קול: הדיון הקודם שלנו דיבר על ההטרדות הטלפוניות, אני כועסת, כי מיד כשסיימנו את הדיון, אני, כשהצהרתי בדיון הזה שאני ממשיכה להיות מוטרדת על ידי חברת הוט, קיבלתי טלפון מחברת הוט, למרות שהתנתקתי לפני שנה מהחברה.

עדי קול: שבוע אחר כך קיבלתי עוד אס.

עדי קול: אמ.

עדי קול: אס מחברת הוט כלקוחה של החברה.

עדי קול: אתם ממשיכים להטריד את הלקוחות, לקוחות שנוטשים, והיום אנחנו מדברים על נושא חמור פי כמה, ממירים שמתפוצצים.

עדי קול: ממיר של הוט, מג'יק, שגורם לתקלות בטלוויזיות ואנחנו מקבלים פניות לוועדה לפניות הציבור וב'צינור לילה' דיברו והציגו את התחקיר בנושא הזה ואנחנו מקבלים עוד ועוד פניות וחברת הוט ממשיכה להתבצר בתשובות שלה.

עדי קול: במקום לבוא ולהגיד 'אנחנו מתמודדים' עניתם לי שקיבלתם מעט פניות.

עדי קול: מעט זה לא מספר.

עדי קול: כשאני פונה אליכם ומבקשת מספרים אני מבקשת מספר, בפעם שעברה שביקשתי מספרים קיבלתי בין 70% ל-80%.

עדי קול: איזה מין מספר זה?

עדי קול: איזה מין רצינות זו?

עדי קול: במכתב שלכם נכתב שתשמחו לשתף פעולה עם הוועדה לפניות הציבור, תשמחו לתת מענה לציבור, אתם קשובים לציבור.

עדי קול: זה להיות קשובים לציבור?

עדי קול: זה בעיקר להיות קשובים לתקשורת וליחסי הציבור שלכם ולמה שמפריע לכם, וזה מרתיח, אני מצטערת.

עדי קול: אנחנו היום נדון בנושא של הפגיעה בממירים, אנחנו קיבלנו מספר פניות, הוועדה לפניות הציבור היא ועדה מיוחדת שמתכנסת בעקבות פניות של הציבור.

עדי קול: מדובר בתחקיר שהופיע בתכנית 'צינור לילה', אבל לא רק, גם פניות שהגיעו אלינו.

עדי קול: כמו כל דיון אנחנו נפתח קודם כל ונציג את הפונים, הפונים יציגו את דבריהם.

עדי קול: אנחנו מדברים על תקלה שפוגעת גם בממירים וגם בטלוויזיות.

עדי קול: כשהם אומרים לי שהם קיבלו רק 'מעט פניות' ואני יודעת שמשרד התקשורת, בתשובה שקיבלנו ממועצת הכבלים והלוויין, קיבל 4 פניות, בעיניי 4 פניות שמגיעות למועצת הכבלים זו סיבה מספיק טובה לבדוק את הבעיה, לקרוא לממירים האלה, לקחת אותם למעבדות מיוחדות ולהבין מה קורה.

עדי קול: יש היום אלפי אנשים בישראל שיש להם ממיר מסוג מג'יק בבית ואין להם מושג, אין להם מושג אם הממיר הזה פועל, אם הטלוויזיה שלהם בסכנה, ואני חושבת שזו סיבה מספיק טובה בשביל שחברת הוט לא תמסמס את הפניות ולא תגיב שאתם יודעים שיש תקלה ואתם לא יודעים איפה היא וזה לא אתם וזה כן אתם.

עדי קול: אני רוצה שחברת הוט אחת ולתמיד תיקח אחריות על מה שהיא עושה, מה שהיא עושה ללקוחות ומה שהיא עושה לציבור הרחב.

עדי קול: אנחנו נפתח את הדיון עם פונה ואחר כך אנחנו ניתן את האפשרות להוט להגיב.

עדי קול: בבקשה, שירי.

עדי קול: כל מי שמדבר, להציג את שמו ותפקידו לפרוטוקול.

<שירי דרור: אני שירי דרור, היום אני מתמחה, לפני כשנה עוד הייתי סטודנטית ויום אחד בשעת לילה ראינו טלוויזיה, פתאום הטלוויזיה חשכה וגם הממיר.

<שירי דרור: בן זוגי הוא במקרה סטודנט להנדסת מכונות, בשבילו תקלות זה שטויות והתוצאה כשניסינו לחבר לחשמל, שרוף, אין מה להגיד.

<שירי דרור: למחרת בבוקר התקשרנו לחברת הוט, הם שלחו טכנאי, הוא אמר 'שרוף?' לקח את הממיר הישן ושם לנו אחד חדש מסוג אחר.

<שירי דרור: בסדר, הטלוויזיה עדיין שרופה, בקשר לזה הטכנאי אמר 'אני לא הכתובת, אני לא מתקן טלוויזיות, דברו שוב עם הוט, הם ידאגו לזה'.

<שירי דרור: התקשרתי להוט, אמרתי להם שיש נזק לטלוויזיה - - -

עדי קול: וענו לך, שזה יפה.

<שירי דרור: ענו לי, אבל הייתי מאוד סבלנית.

<שירי דרור: שוב, הייתי סטודנטית, אז יכולתי קצת יותר עם השיחות, לצאת משיעור וכאלה.

<שירי דרור: שוב, באמת, קשה מאוד לתפוס את הוט.

<שירי דרור: פניתי להוט, ענה הנציג, כמובן שהוא לא ידע על מה אני מדברת, הייתי צריכה להגיע למנהל והוא היה קצת יותר נחמד ונתן לי תחושה שבאמת הוא מנסה לעזור לי, שממש לכאורה.

<שירי דרור: הוא אמר 'אין בעיה, תקשיבי, אין לנו פה תיקון טלוויזיות בהוט, לכי תתקני, תביאי קבלה עם דוח מעבדה שזה באשמת הממיר והוט תחזיר לך את הכסף'.

<שירי דרור: טלוויזיה עולה 5,000 שקל, וזו גם הטלוויזיה היחידה בבית, הלכתי ותיקנתי אותה ב-1,100 שקל, במעבדה של האחריות של הטלוויזיה.

<שירי דרור: איך שהרמתי את הטלפון להגיד 'שלום, הטלוויזיה שלי נשרפה', עוד לא השלמתי את המשפט הם ישר צעקו לי 'מה, יש לך ממיר של הוט?' אמרתי להם, 'כן, איך ידעתם?

<שירי דרור: ' הם אמרו 'זו תקלה נפוצה, גם התקשרו הרבה אנשים מהקיבוץ שלך'.

<שירי דרור: שכחתי להגיד שאני גרה בקיבוץ נחשונים, יש לנו עסקה עם הוט בקיבוץ וכמעט כולם מחוברים להוט.

<שירי דרור: לכל מי שיש הוט יש תקלות, מי שיש לו יס, אין לו.

<שירי דרור: שלחתי את הטלוויזיה לתיקון, תיקנתי, שלחתי, והכול במייל, הכול מתועד.

<שירי דרור: שלחתי להוט את הקבלה, שלחתי את הדוח של המעבדה, שבמעבדה הם גם אמרו לי טלפונית כמובן שזה בהוט וגם כשהם שלחו לי את המכתב שלהם הרשמי, אז במכתב כתוב, לא שזה הוט, הם כתבו את זה גם במייל, שהם לא יכולים לנקוב בשם החברה, כנראה עניינים מסחריים, אבל הם רשמו במפורש שיש שריפה בחיבור ה-HD של הטלוויזיה, גם רואים שזה נשרף, זה שחור, וזה תוצאה מחיבור ממיר לא תקין.

<שירי דרור: ככה התגלגלה השיחה.

<שירי דרור: ממיילים זה חזר להיות טלפונים, שיחות מאוד ממושכות, עד שתופסים מישהו, עד שהוא חוזר אלייך, כל שיחה זה סאגה שלמה של חצי שעה, ובאמת, אני לא יודעת איך הייתה לי כל כך הרבה סבלנות, גם בלי לצאת על אף אחד, פשוט מאוד להגיד שכל הזמן הייתי מאוד נחמדה ומאוד בעד הוט.

<שירי דרור: באמת ציפיתי שהם יחזירו לי את הכסף.

<שירי דרור: נתתי להם את כל המסמכים שהם ביקשו, עם הוכחות, והתשובה המפתיעה מאוד, אני חייבת להגיד, אני לא בטוחה אם היא יותר טיפשית או יותר מעידה על רמאות, הייתה 'שמעת?

<שירי דרור: מצאנו שהממיר תקין, זה לא אנחנו, ביי'.

<שירי דרור: אז אמרתי להם רגע, זה לא נשמע הגיוני, כי אם הממיר היה תקין לא היה בא טכנאי ואומר שהוא שרוף ומחליף לי במקום את הממיר.

<שירי דרור: אני מבקשת, ההוכחה עליכם.

<שירי דרור: אם אתם אומרים שהממיר תקין, כל כלי שלהם, לכל ממיר יש מספר סידורי, תראו לי שהממיר תקין.

<שירי דרור: אין בעיה, אני אפילו אקח אותו חזרה ואני בטח ארד לכם מהראש.

<שירי דרור: ואז הם, שוב, לא יודעת אם באמת הם עשו את זה, חיפשו במחסן ואמרו לי, 'שמעת?

<שירי דרור: לא מוצאים את הממיר', אמרתי להם, 'אוקיי, אז חזקה היא שאין מה לעשות, הממיר לא תקין, לפי ההיגיון, ואם אתם איבדתם את הראיה, הממיר לא תקין ותחזירו לי את ה-1,100 שקל האלה'.

<שירי דרור: שוב, הייתי סטודנטית, הבן שלי הוא סטודנט ואין לנו כסף, 1,000 שקל זה המון בשבילנו.

<שירי דרור: את הטלוויזיה במקרה קיבלנו מתנה.

<שירי דרור: בקיצור, התשובה שלהם הייתה שאין מה לעשות, את רוצה?

<שירי דרור: קחי את זה לבית משפט.

<שירי דרור: לא עשיתי עם זה כלום, כי, שוב, הייתי סטודנטית ואין לי זמן לבזבז על זה, העדפתי בסוף לספוג את ה-1,000 שקל ולהתמרמר על הוט.

<שירי דרור: מה שכן, קיבלתי באותו יום, ממש אחרי חצי שעה מהשיחה הזאת שיחה מנציג של הוט, ממחלקת ניתוקים, שמציע לי להתנתק.

<שירי דרור: אמרתי לא, ביקשתי מנהל יותר בכיר, לא ביקשתי להתנתק, אז הוא אמר, 'אני הבנתי שאת רוצה להתנתק, אז את מתנתקת או לא?' לא התנתקתי, אבל זה הטיפול של הוט.

עדי קול: גם אם היית מתנתקת זה לא היה עוזר.

<שירי דרור: כן, זה הטיפול של הוט.

<שירי דרור: כנראה לעובדים היו איזה הוראות להגיד איזה משהו, להתנער מהמצב וזה שאחר כך גם הייתה שביתה של העובדים די הסביר למה הם הציעו לי להתנתק.

עדי קול: תודה.

<רועי סער: שמי רועי סער, אני גר בראש העין, שזה ליד נחשונים, ממש צמוד.

<רועי סער: אני לא יודע אם זה קשור, אבל זה עלה תוך כדי השיחה.

עדי קול: לא, תיכף יגידו שזו הייתה תקלה אזורית ואז פתרנו את הבעיה.

<קריאה: יש בכל הארץ.

<רועי סער: לפני כחודשיים, שלושה חודשים, הגעתי הביתה מהעבודה, אשתי בדיוק התחילה את חופשת הבחינות, אמרה לי שהטלוויזיה לא עובדת.

<רועי סער: באמת הסתכלתי, ראיתי שהמסך שחור והממיר לא עובד.

<רועי סער: חשוב לציין שרק ממיר מחובר לטלוויזיה, אין לי עוד משהו מחובר לטלוויזיה, או DVD כי זו הטלוויזיה בחדר.

<רועי סער: התקשרתי להוט, דיווחתי להם על התקלה, עבדה איתי נציגה, ניתקנו את הממיר מהחשמל, חיברנו, עשינו כל מיני אתחולים, עד שבסוף הממיר נתקע על מצב בּוּט והפסיק לעבוד.

<רועי סער: היא תיאמה לי טכנאי, הטכנאי הגיע אליי אחרי ארבעה-חמישה ימים.

<רועי סער: תוך כדי התקשר אליי נציג, הציע לי להחליף את כל הממירים בבית, שלא קשורים לממיר הזה - - -

עדי קול: לשדרג.

<רועי סער: הצרה שהחלפתי בדיוק לאותו ממיר, רק בלי המג'יק, בלי רכיב ההקלטה, והגיע אליי באמת איזה שהוא טכנאי.

<רועי סער: הוא הגיע אליי וממש אחרי שתי דקות הוא מסתכל על הממיר ואומר לי 'טוב, כנראה הממיר הלך', בא החליף את הממיר, מחבר, לא עובד.

<רועי סער: הוא אומר לי 'כנראה יציאת ה-HDMI נשרפה לך, מאיזה שהוא קצר שקרה לך.

<רועי סער: היה לך קצר בבית?

<רועי סער: ' אמרתי לו שלא, אז הוא אמר לי היה קצר והטלוויזיה נשרפה, 'יש לך אחריות?

<רועי סער: ' אמרתי לו שכן, הוא אמר לי 'תתקשר לחברה של האחריות, יתקנו לך את זה'.

<רועי סער: טוב, בסדר, החליף לי את הממיר, הלך, התקשרתי לחברת פנסוניק, ליורוקום, יש לי חמש שנים אחריות, קניתי את הטלוויזיה במיוחד עם חמש שנים.

<רועי סער: הגיע אליי טכנאי מיורוקום, הוא אומר לי 'תשמע, הגיע מתח גבוה לכרטיס החכם, הכרטיס החכם נשרף, התיקון הוא 1,850 שקלים, אחרי מע"מ.

<רועי סער: אם אתה רוצה לתקן אתה מוזמן'.

<רועי סער: 1,850 היה נראה לי ממש מוגזם ואמרתי לו שאני לא מעוניין בתיקון והטלוויזיה עד עכשיו מקולקלת.

<רועי סער: בגלל שיש לי ארבע יציאות HDMI אז החלטתי שאני מוותר על התיקון, כי להיכנס להוצאה של 1,850 היה נראה לי מוגזם מאוד.

<רועי סער: כשהוא אמר לי הוא ניסה לרמוז לי, 'תבדוק עם הוט, כי יש סיכוי שזה בא מאצלם'.

<רועי סער: התקשרתי להוט דיברתי עם נציגה, היא אמרה שהיא תפנה את הפנייה שלי למחלקה יותר גבוהה, לא זוכר איזו מחלקה זו הייתה, עד היום אף אחד לא חזר אליי.

עדי קול: חכה, אולי עכשיו.

עדי קול: תשאיר את הטלפון פתוח, אולי יחזרו.

<רועי סער: אז אף אחד לא חזר אליי וכל הוויכוח שלי התנהל בעצם מול יורוקום, כי אני הייתי בטוח שמגיע לי את זה מיורוקום ואז ראיתי את השיתופים בפייסבוק על התחקיר של 'צינור לילה' והבנתי ש - - -

עדי קול: שאתה לא היחיד.

<שלומית: ולא קיבלת פיצוי?

<רועי סער: אף אחד לא חזר אליי.

<אלעד דהן: שלום, אני אלעד.

<אלעד דהן: אני אספר את המקרה.

<אלעד דהן: לפני כחודש הטלוויזיה הפסיקה לעבוד, פניתי להוט, הזמינו אליי טכנאי, הטכנאי מגיע, בודק.

<אלעד דהן: אני אתחיל עוד לפני, לפני חמישה חודשים הטלוויזיה והממיר, משהו קרה, לא רואים יותר טלוויזיה.

<אלעד דהן: אני מביא את הוט, בא הטכנאי של הוט, מסביר לי שהכניסה HDMI בטלוויזיה הלכה.

<אלעד דהן: אני אומר לו 'אוקיי, וזה לא קרה מהממיר?

<אלעד דהן: ' כי רק הממיר היה מחובר, הוא אמר לי 'לא, לא מהממיר', אני אומר לו 'הממיר תקין?' 'לא', אני אומר לו, 'ואיך זה קרה?

<אלעד דהן: ' יכול להיות שבטלוויזיה קרה משהו, אני אומר לו 'זה לא טלוויזיה של 2,000 שקל, זו טלוויזיה של 8,500 שקל, היא קצת משהו', הוא הסביר לי שזה לא.

<אלעד דהן: אמרתי טוב, יש לי ארבע כניסות, הלכה אחת, נמשיך הלאה.

<אלעד דהן: החליפו ממיר.

<אלעד דהן: אחרי ארבעה חודשים, שזה לפני חודש, עוד עם זה קורה, רק שהפעם כל הכניסות הלכו.

<אלעד דהן: פונה עוד פעם להוט, מסביר להם את הבעיה, שולחים לי טכנאי, מגיע טכנאי, אומר לי 'כנראה הבעיה הטלוויזיה'.

<אלעד דהן: אמרתי לו, 'תקשיב, הממיר זה הדבר היחידי שמחובר לטלוויזיה, זו כבר פעם שנייה, אתה בטוח?' כן, בטוח.

<אלעד דהן: טוב, נזמין את טכנאי הטלוויזיה, אני כבר מספיק להיות בחו"ל מטעם העבודה, מגיע טכנאי הטלוויזיה, אומר לי 'תקשיב, כל כניסות HDMI הלכו, הטלוויזיה לא תקינה', אני אומר לו 'איך זה יכול להיות לדעתך?

<אלעד דהן: ' הוא אומר לי ' אני רואה פה ממיר של הוט, כנראה שזה קשור לממיר של הוט.

<אלעד דהן: אנחנו מכירים את זה'.

<אלעד דהן: אני אומר, 'אבל אני באחריות, תבדוק את הטלוויזיה'.

<אלעד דהן: לוקחים את הטלוויזיה, בודקים, עוברים כמה ימים, אני מקבל תוצאת אנליזה מהמעבדה, ממיר של הוט שרף לך את הטלוויזיה, אני אומר להם 'טוב, תתקנו', הם אומרים 'לא, אנחנו לא מתקנים.

<אלעד דהן: למרות שאתה באחריות אנחנו לא מתקנים, או צריכים לשלם על התיקון', כמה עולה התיקון?

<אלעד דהן: 1,800 שקל.

<אלעד דהן: אני פונה להוט תוך כדי שאני בחו"ל, שולח להם מכתב עם כל הפרטים, שולח גם את אשתי שבמקביל תתקשר ותוודא שמישהו קיבל את זה.

<אלעד דהן: עושים את זה, מקבלים תשובה במייל, תוך 24 שעות יחזרו אליך.

<אלעד דהן: בסדר.

<אלעד דהן: עוברות 48 שעות אף אחד לא חוזר.

<אלעד דהן: אני חוזר מחו"ל, 7 בבוקר נוחת, 9 בבוקר מתקשר להוט, 'מה קורה?

<אלעד דהן: אין לי טלוויזיה, כבר עברו שבוע ושישה ימים, מה קורה עם הטלוויזיה, מה קורה עם התיקון?', מתחילים לגלגל אותי, 'לא קיבלנו את המכתב', 'מה זאת אומרת לא קיבלתם?

<אלעד דהן: אני קיבלתי מייל חזרה שקיבלתם ותוך יום עסקים גם תחזרו אליי'.

<אלעד דהן: 'לא קיבלנו'.

<אלעד דהן: טוב, אני שולח שוב 'ואני גם אשלח לכם את המייל ששלחתם אליי'.

<אלעד דהן: שולח.

<אלעד דהן: 'עכשיו מנהל יחזור אליך תוך 24 שעות'.

<אלעד דהן: כמובן שזה מאוד מרתיח, אני כמעט שבועיים בלי טלוויזיה ואני מרגיש שהוט הולכים לגלגל אותי עכשיו בעוד כמה שבועות.

<אלעד דהן: אני אקצר מפאת כל הפורום פה, אני רק אספר שביום חמישי נחתתי מחו"ל, כמו שאמרתי, דיברתי מ-9 עד 12:10 עם הוט, לא התקדמנו כל כך.

<אלעד דהן: ביום ראשון, מ-6 בערב עד 9 וחצי דיברתי עם הוט.

<אלעד דהן: סוף סוף הגענו להסכמה שמישהו יבוא וייקח את הממיר כדי לראות אם הוא תקול או לא, כדי שיחליטו אם לפצות אותי.

<אלעד דהן: לא חוזרים אליי.

<אלעד דהן: יום שני אני מתקשר מ-10:10 עד 12, יום שני אני מתקשר מ-3:10 עד 3:45.

<אלעד דהן: הסיבה שאני מתקשר, אגב, באותו יום כמה פעמים, זה כי השיחה מתנתקת אחרי שעתיים ואני מבקש תוך כדי השיחה שאם השיחה מתנתקת שיחזרו אליי, לא חוזרים אליי.

<אלעד דהן: אז אני מתקשר שוב פעם, ביום שני משעה 3:10 עד 3:45 וגם ביום שני בשעה 4 ורבע עד 5:40.

<אלעד דהן: כל זה כדי לוודא שמישהו באמת קיבל את הממיר שלי והוא הולך לבדוק אותו והוא הולך להחזיר לי תשובה, כי אני כבר שבועיים פלוס בלי טלוויזיה וזה כבר ממש לא מקובל עליי.

<אלעד דהן: ביום שלישי בבוקר חוזרים אליי ואומרים לי 'כן, הממיר תקול, תקבל זיכוי', אמרתי 'אוקיי, אני רוצה לקבל את זה במכתב', 'לא', 'למה לא?' 'כי פנית אלינו טלפונית, תקבל אישור טלפוני'.

<אלעד דהן: אני אומר להם, 'מה זאת אומרת?

<אלעד דהן: לפני שבוע שלחתי מייל, פניתי גם בכתב, אני רוצה את זה בכתב', 'אוקיי, תן לי לבדוק את זה' ועובר עוד יום.

<אלעד דהן: לא חוזרים אליי.

<אלעד דהן: כי עכשיו איך לשלוח מכתב ללקוח שהוא צריך לקבל פיצוי על משהו שבעצם גרמו לו נזק?

<אלעד דהן: אז אחרי יום ועוד שיחות טלפון ביום שלישי, אני מקבל ביום רביעי טלפון, 'אתה יכול לתקן את הטלוויזיה שלך ונשלח לך מכתב'.

<אלעד דהן: הגיע מכתב, תוך 14 יום אני אמור לקבל את הכסף.

<אלעד דהן: שורה תחתונה, 23 יום אני בלי טלוויזיה, כל זה יכול היה להיחסך אם הם היו מודיעים לי, אם הם היו מחליפים את הממיר התקול, תוך כדי השיחות אני לומד על ה - - -

עדי קול: אבל, תראה, יכולת גם להתייאש.

עדי קול: אחרים התייאשו.

<אלעד דהן: אני לא אחד שמתייאש ובגלל זה אנחנו פה.

עדי קול: עובדה שלא התייאשת, אבל ניסו.

<אלעד דהן: ובגלל זה אנחנו פה, כי פניתי גם לטלוויזיה, העליתי את המודעות.

<אלעד דהן: אחרי שנכנסתי לאינטרנט וראיתי שהתופעה הזאת ידועה, זאת אומרת אם מקלידים את מילות הקוד מוצאים את זה, רואים עשרות אנשים שמתלוננים על זה, הבנתי שזה כבר לא אני וממש כבר התחלתי לרתוח שזה השירות שאני מקבל.

<אלעד דהן: תוך כדי השיחות, שמתי לב, הייתי הרבה זמן עם הוט בטלפון - - -

עדי קול: וגם תיעדת.

<אלעד דהן: אגב, 95% מהשיחות זה המתנה - - -

עדי קול: איפה אתה גר?

<אלעד דהן: אני גר במושב חגור.

עדי קול: זה קרוב?

עדי קול: אין לי מושג.

<אלעד דהן: זה קרוב, לא קשור.

<שירי דרור: זה לא צמוד, בוא נגיד ככה.

<אלעד דהן: אני רק אספר שתוך כדי שאני פונה לנציגי הוט, מנסה להבין, תוך כדי השיחות אני מבין שיש ממיר חדש שפותר את הבעיה.

<אלעד דהן: אני שואל 'אוקיי, למה לא החליפו לכולם?', אין תשובות, לא יודעים לענות על זה, 'זה משהו פנימי, אני לא יודעת לענות על זה'.

<אלעד דהן: אגב, אני אומר דברים, אבל הכול גם מוקלט.

<אלעד דהן: דבר שני אני שואל, למה לא הודעתם לי?

<אלעד דהן: אתם יודעים על התקלה, אני שואל אתכם, אתם לא מכחישים, בדיעבד כשאני שואל ואני בא עם מכתב מחברת אחריות שהתקלה ידועה, למה אתם לא מודיעים לכולם שכולם יידעו ובעצם כל מי שיקרה לו יבוא, 'זה עניין פנימי, אני לא יודעת לענות לך על זה'.

עדי קול: הנציגה שדיברה איתך אמרה שהיא מכירה את התקלה הזאת?

<אלעד דהן: הנציגים, כשאני באתי ואמרתי שיש לי מכתב ואני מבין מחברת האחריות ומהאינטרנט שיש עשרות מקרים, אז פתאום כן מאשרים שיש עשרות מקרים והם פיצו גם חלק מהמקרים שפנו אליהם, פתאום הנושא כן מוכר, אבל כששאלתי לפני שידעתי את כל זה, כשהיה הטכנאי אצלי וכשדיברתי בטלפון לא הכירו את זה בכלל, אף אחד לא אמר לי על זה, רק בדיעבד כשידעתי וידעתי מה לשאול.

<אלעד דהן: והנקודה היא, כשאת שואלת אותם 'יש לכם באמת עשרות מקרים?

<אלעד דהן: ' הם אומרים שכן, יש עשרות מקרים, 'אז למה אתם לא מודיעים?

<אלעד דהן: ' 'עניין פנימי'.

עדי קול: אני רק אקריא לך את התשובה שאנחנו קיבלנו.

עדי קול: שאלנו שאלה את הוט, 'על כמה מקרים ידוע לחברתכם שהתפוצצו ממירים מסוג מג'יק?' 'אין ולו מקרה אחד שבו התפוצץ ממיר כלשהו שסופק על ידי הוט ולא ידוע לנו על תלונה אחת בנושא'.

עדי קול: אז מה, כל האנשים האלה כאן משקרים?

עדי קול: כן?

עדי קול: זו הייתה התשובה שלך?

עדי קול: כי ראיתי שהנהנת.

<מיכל פליישר: חס וחלילה.

<מיכל פליישר: אני אשיב בזכות הדיבור.

עדי קול: הבנתי.

עדי קול: אני רוצה לדעת באמת אם הם משקרים.

עדי קול: אני רק עצרתי אותם, יש לי פה עוד אנשים ש שיכולים לדבר אם את רוצה.

<מיכל פליישר: לא, אני הקשבתי לאנשים קשב רב, אני גם מקווה שאני אתן מענה מספק בסיום דבריי, גם לדוברים כאן וגם - - -

עדי קול: אני חייבת להגיד שמניסיון העבר אני בספק.

<מיכל פליישר: תני לי הזדמנות להשלים את דבריי.

<מיכל פליישר: וגם לשאר הלקוחות שמקשיבים.

<מיכל פליישר: אז אני רוצה בראשית הדברים באמת להעמיד את הדברים על דיוקם.

עדי קול: אני חייבת לשאול אותך.

עדי קול: אתם רואים, אני לא תמיד כל כך כועסת, האם פעם אחת תבואו ותתנצלו?

עדי קול: באמת, חברת הוט תתנצל בפני הלקוחות שלה, שישבו - - - שאני אספור את כמות השעות שהוא היה בטלפון, לנסות להסביר את מה שבסוף - - - בסוף אתם הסכמתם לתת לו פיצוי, עוד 14 יום, אני מקווה שזה אכן יקרה.

<מיכל פליישר: אני מבטיחה לענות על השאלה - - -

עדי קול: לא, השאלה שלי הייתה האם אי פעם אתם יכולים לבוא ולהגיד 'אנחנו מתנצלים', מתנצלים בפני הלקוחות על ההמתנה, מתנצלים בפני הלקוחות על אי מתן שירות, מתנצלים.

<מיכל פליישר: הוועדה עוסקת בפניות ציבור ופה יש שלושה פונים, אני מאמינה שמי שפונה פונה כדי לקבל תשובות, אז אני באמת מבקשת שתינתן לי - - -

עדי קול: גם אני רוצה תשובות.

עדי קול: לשאלת ההתנצלות שלי אני אשמח לקבל תשובה.

<מיכל פליישר: אני מבקשת שתינתן לי אפשרות להשיב בנושא הזה ואחר כך גם אני אשמח להשיב במקרים נוספים.

<יחזקאל דורנבוש: אולי תעשי את זה בצורה יותר רחבה, שמישהו - - -

עדי קול: סליחה, קודם כל מי אתה?

עדי קול: אי אפשר לדבר בלי להגיד מי אתה כי הפרוטוקול לא קולט את הדברים שלך.

<יחזקאל דורנבוש: דורנבוש יחזקאל ממנהלי י.

<יחזקאל דורנבוש: שלום.

עדי קול: אז ניתן לה לענות ואני אתן לך אחר כך רשות דיבור, בסדר?

<יחזקאל דורנבוש: היא תצטרך גם לענות לאחרים, אז ככה שאני אומר שלצורך הוועדה יותר נעים שכולם יקבלו תשובות ולא לסירוגין, משום שיש פה מצב של הכחשה גורפת של חברת הוט לתופעה עצמה, כיסוי של כל הנושא הזה מתחת לשטיח.

<יחזקאל דורנבוש: אז אני אומר שזה יותר רחב ממה שהוא עולה פה.

עדי קול: סליחה רגע, דקה, אני מבינה, ולכן אם אתה רוצה לדבר, רק תציג את עצמך.

עדי קול: אני אתן לו הזדמנות לדבר, כדי שתשיבי באמת לכולם, רק תגיד את שמך ותפקידך לפרוטוקול ואז תגיד את מה שיש לך.

<יחזקאל דורנבוש: דורנבוש יחזקאל, ממנהלי חברת י.

<יחזקאל דורנבוש: שלום.

עדי קול: יש לך רשות דיבור, אתה מוזמן להגיד את דברך.

<יחזקאל דורנבוש: אנחנו יבואנים של מגוון רחב מאוד של טלוויזיות במסגרת השוק המקביל של יבוא מוצרים ברמה הגבוהה ביותר.

<יחזקאל דורנבוש: נוצרה תופעה שהכחשה כזאת גורפת של קבוצת הוט ואני רוצה להטיל פה עוד פצצה קטנה אחת, התופעה היא לא רק של הוט, התופעה היא גם של יס.

<יחזקאל דורנבוש: פה כולם התנפלו על הוט ואני טוען שהבעיה היא גם ביס, אמנם בממדים הרבה יותר קטנים אבל יש עשרות ואלפי אנשים שהממירים של יס גם נפגעו להם.

<יחזקאל דורנבוש: מאותה תופעה, התופעה היא שממיר נשאר כמו שהוא תקין, אפשר להמשיך להפעיל אותו, מה שצריך זה להחליף את הטלוויזיה ולא את הממיר.

<יחזקאל דורנבוש: הוט אמרו 'בואו ניקח את הממיר, נבדוק את הממיר'.

<יחזקאל דורנבוש: בממיר אין מה לבדוק, איפה שיש לבדוק זה רק בטלוויזיה.

<יחזקאל דורנבוש: הממיר זורק פולסים לטלוויזיה שהם מעבר למה שצריך וזה שורף את נקודות הכניסה.

עדי קול: בכמה מקרים כאלה נתקלת?

<יחזקאל דורנבוש: אלפים, עשרות אלפים.

עדי קול: אתה מגזים.

<יחזקאל דורנבוש: אני פשוט רוצה להסביר לכם שנוצרה תופעה של שני פילים שאחד קוראים לו הוט ואחד קוראים לו יס והם לוקחים את הציבור כעדר וכל אחד מטפטף משהו באינטרנט, 'לי נפגעה הטלוויזיה, אל תאמינו לו, תאמינו לו', חלק מהאמרות יזומות גם על ידי הוט וגם על ידי יס.

<יחזקאל דורנבוש: פשוט לקחו את ציבור הלקוחות כעדר.

עדי קול: אני עוצרת אותם כי - - -

<יחזקאל דורנבוש: ואני אומר את זה מתוך ניסיון, לא בתיאוריה.

עדי קול: בסדר גמור.

עדי קול: קודם כל תודה לך.

עדי קול: אני עוצרת לך, אנחנו נחזור להוט, אחר כך אנחנו נעבור ל - - -

<יחזקאל דורנבוש: להוט, אני מחזיק פה הסכם פשרה בין תובעת של הוט ושאנחנו היינו הנתבעים העיקריים, הם כותבים 'הצדדים מתחייבים שלא לפרסם ברבים, בין בעל פה ובין בכתב, את מהותו ו/או תוכנו של הסכם הפשרה או כל חלק ממנו ו/או להתיר לצד שלישי כלשהו שימוש מכל סוג שהוא במידע, בין במישרין ובין בעקיפין'.

<יחזקאל דורנבוש: מה היא לא הכחשה, אם זאת לא הכחשה?

עדי קול: אני עוצרת אותך, אנחנו נצטרך אחר כך תשובה ממועצת הכבלים והלוויין להבין מה עושים עם התופעה הזאת?

עדי קול: שנאמר שוב ושוב, זו תופעה גורפת ואני מרגישה שהתשובות שאני קיבלתי מכם הן לא מספקות.

עדי קול: אני חוזרת אלייך.

<מיכל פליישר: תודה.

<מיכל פליישר: אני אתחיל ברשות הדיבור אז אני מבקשת בתחילת הדברים ככה להביא את עמדתנו ולהעמיד את הדברים על דיוקם.

<מיכל פליישר: אנחנו עקבנו בימים האחרונים אחרי חשיפת הנושא באמצעי התקשורת ונדמה שנפלה פה ושם טעות בטרמינולוגיה.

<מיכל פליישר: אני מבקשת להגיד את הדברים כמו שהם, יכול להיות, אגב, שזה בכלל - - -

עדי קול: סליחה, סליחה, אני עוצרת - - -

<מיכל פליישר: אני מבקשת ל - - -

עדי קול: אני מבקשת ואני אעצור אותך בזמני הפנוי.

<מיכל פליישר: לפיכך גם את פנית אליי ושאלת על ממירים שמתפוצצים.

עדי קול: סליחה רגע, אני עוצרת אותך.

עדי קול: יכול להיות, כיוון שאנחנו לא אנשי מקצוע וזה לא תפקידנו.

עדי קול: אני אזכיר לך מה תפקידי.

<מיכל פליישר: נכון, אינני באה בטענות.

<קריאה: בואו לא ניתפס לשטויות.

עדי קול: סליחה, רק לא לדבר בלי רשות דיבור, בבקשה.

עדי קול: אני רוצה דבר כזה, אני לא אשת מקצוע, אם זה לא התפוצץ, אם זה מילים אחרות, זה לא מעניין אותי, אם זה נשרף ולא התפוצץ, אם זה התקלקל, אם זה תקול.

עדי קול: בבקשה, לא להתעסק איתי בטרמינולוגיה.

<מיכל פליישר: אני אסביר למה זה חשוב ואני אתחיל מלמה זה חשוב.

<מיכל פליישר: הדבר הראשון שחשוב לי לומר זה שלא נגרם או לא נשקפת שום סכנה בטיחות ללקוחות - - -

עדי קול: על סמך מה את אומרת את זה?

<מיכל פליישר: אני אומרת את זה בוודאות מוחלטת, כי אנחנו מכירים את האירועים.

עדי קול: רגע, סליחה שנייה, באמת, את מכירה את האירועים או לא מכירה את האירועים?

עדי קול: כי עכשיו את כתבת לי 'אין ולו מקרה אחד שבו התפוצץ ממיר', אולי כי לא התכוונתי למקרה שהתפוצץ - - -

<מיכל פליישר: אנחנו לא מכירים - - -

עדי קול: 'לא ידוע לנו על תלונה אחת בנושא'?

<מיכל פליישר: אנחנו לא מכירים שום אירוע התפוצצות - - -

עדי קול: תסלחו לי, איך אני אמורה לקבל - --

<יחזקאל דורנבוש: זה נכון מה שהיא אומרת, כבעל מקצוע אני אומר את זה.

עדי קול: אדוני, אני מבקשת לא לדבר ללא רשות דיבור.

עדי קול: כולכם.

עדי קול: אני אתן רשות דיבור.

<מיכל פליישר: אז אני אחזור ואתעקש ואומר - - -

עדי קול: הרגע אמרת 'אני מכירה את המקרים', אבל פה כתבת לי שאת לא מכירה את המקרים.

<מיכל פליישר: אני לקוחה של הוט גם ויש לי גם מספר ממירים בבית ואם הייתי חושבת שממיר עלול להתפוצץ הייתי מודאגת.

<מיכל פליישר: אז זכותם של לקוחות לדעת, גם לקבל מענה בהמשך דבריי, אבל שאף ממיר לא מתפוצץ ואף ממיר לא מתלקח ואף טלוויזיה - - -

עדי קול: הוא רק מתקלקל.

<מיכל פליישר: אנחנו מכירים והגיעו אלינו תלונות, ואנחנו לא מסתירים את זה, אודות אירועים שבהם לקוחות טענו שנגרם נזק לרכיב הטלוויזיה, צוין פה על ידי אחד הפונים שמדובר ברכיב ה-HDMI - - -

עדי קול: סליחה, לפני שאני ממשיכה, אני שואלת אותך, את כבר השתתפת בדיונים בוועדה הזאת, פנה אליי יושב ראש הוט, הרצל עוזר, למה הוא לא נמצא כאן?

<מיכל פליישר: לא מתפקידו של היו"ר להגיע - - -

עדי קול: אבל זה כן מתפקידו של היו"ר לפנות אליי?

<מיכל פליישר: אני נמנית על הנהלת החברה - - -

עדי קול: לא, אבל השאלה היא, המכתב שהאשים אותי בהטרדה ומילים לא מתאימות, מכתב שהאשים אותי באמת בעבירות קשות כביכול, הוא יכול היה לכתוב, אבל להגיע לפה כשאני הזמנתי אותו במפורש, אותו, את המנכ"ל, למה הם לא מגיעים?

<מיכל פליישר: אז תראו, אנחנו - - -

עדי קול: כבר פעם אחר פעם שהם שולחים אותך עם תשובות כלליות כאלה.

<מיכל פליישר: את פוגשת אותי פה לא פעם ראשונה, כמו שאמרת, פעם שנייה, אנחנו מכבדים את כל פניות הוועדה - - -

עדי קול: ולצערי גם לא אחרונה.

<מיכל פליישר: ואנחנו נגיע גם במקרים הנוספים ואני מבטיחה גם שנצליח לקיים דיאלוג שוטף בין הדיונים ובשמחה רבה.

<מיכל פליישר: אבל מנכ"ל החברה נעתר לפנייה להגיע לדיון וזה ידוע, לפחות לצוות הוועדה, אנחנו הצענו מספר מועדים סמוכים מאוד למועד הזה - - -

עדי קול: בעוד שבועיים, אני רוצה לדעת מה קורה עם האנשים שיש להם ממירים עכשיו.

<מיכל פליישר: המנכ"ל נמצא בחו"ל ממש ימים אלה לימים אחדים ולכן הוא לא נמצא כאן.

עדי קול: הוא 23 ימים בלי טלוויזיה.

<מיכל פליישר: ולכן הוא לא נמצא כאן היום.

<מיכל פליישר: אני אגיע ללקוחות אם אני אוכל להמשיך ברצף הדברים.

<מיכל פליישר: אז כמו שציינתי, יש פניות בהיקף מצומצם ביחס למספרים הגדולים של הלקוחות - - -

עדי קול: מספר, כמה פניות?

<מיכל פליישר: אני יכולה להגיד שמאז החשיפה המאוד מאוד נרחבת בציבור הגיעו אלינו מספר קטן של פניות, עשרות, כ-40.

<מיכל פליישר: זה לא מספר רב במיוחד.

<קריאה: אני מוכרח בבקשה את רשות הדיבור.

<מיכל פליישר: לא, אני מבקשת להשלים את דבריי.

עדי קול: לא, אתה תקבל את רשות הדיבור מיד כשהיא תסיים את דבריה.

<מיכל פליישר: נכון, אני מבקשת גם להציע מענה לפונים שעד עכשיו לא פנו בנושא.

<מיכל פליישר: מה שחשוב לי לומר בהקשר של הפניות האלה זה שלושה דברים.

<מיכל פליישר: אחד כבר אמרתי - - -

עדי קול: רגע, שנייה, אמרת כ-40, כמה מה-40 כבר קיבלו פיצויים?

<מיכל פליישר: תודה שאת חוזרת לנקודה.

<מיכל פליישר: 40 פניות שהגיעו בימים האחרונים, לא בהכרח הפניות קשורות - - -

עדי קול: אבל זה לפני שנה ולפני שלושה חודשים.

<מיכל פליישר: לא בהכרח הפניות קשורות לאירועים.

<מיכל פליישר: כשיש פניות צריך לוודא אותן.

<מיכל פליישר: את כל הפניות.

<מיכל פליישר: לכן אני לא אומרת שיש - - -

עדי קול: אז זה אומר שלא ספרתם את הפניות מהשנה האחרונה.

<מיכל פליישר: אנחנו קוראים גם את הפניות האלה, הן יועברו אליי בסוף הדיון, גם פניות שהגיעו לוועדה, גם הפניות האחדות שהגיעו למועצת הכבלים והלוויין, ואני אומרת כאן, אפשר לפנות לחברה פנייה ייעודית בנושא וזה מעניין המענה ללקוחות, כי אחרי שאמרנו, זה חשוב, אני אחזור על זה, שלא נשקף נזק בטיחותי, שקיימת סיטואציה שבה יש טענה - - -

עדי קול: רגע, שנייה, אני רוצה להבהיר - - -

<מיכל פליישר: ונזק ל - - -

עדי קול: רגע, דקה, אני רוצה להבין.

<מיכל פליישר: אולי חסר שנגיד מה אנחנו עושים בנושא.

עדי קול: לא, אני רוצה לדעת, את אומרת שלא נגרם נזק בטיחותי לבני אדם, זאת אומרת לא יהיה פיצוץ, לא תהיה התלקחות, אבל כן הטלוויזיה תתקלקל.

<מיכל פליישר: לא נגרם נזק בטיחותי, לא לבני אדם ולא לציבור ולא נזק בטיחותי כלל.

<מיכל פליישר: יכול להיות - - -

עדי קול: לטלוויזיות.

<מיכל פליישר: ואני אומרת, במקרים מועטים אנחנו יודעים שהיו פניות בנוגע לשריפה של רכיב, או רכיב הכניסה, HDMI, זו הכניסה לטלוויזיה, שמעתי פה מלקוחות מסוימים שאם העבירו את הכבל ממקום אחד לשני זה עזר, אצל אחרים זה לא עזר.

<מיכל פליישר: אני לא נתפסת ל - - -

עדי קול: למה אתם לא מודיעים לציבור ואומרים תחזירו - - -

<מיכל פליישר: לגופו של עניין אנחנו - - -

עדי קול: רק שנייה.

עדי קול: יש ממיר חדש, המג'יק הזה כבר הוחלף על ידי משהו מתקדם יותר, אני יודעת שגם חלק מהאנשים שפנו להוט גם אמרו להם, 'אין בממיר החדש את התקלה הזאת'.

עדי קול: למה אתם לא פונים ואומרים, תגידו 'לכל מי שיש את ממיר המג'יק, תחזירו לנו את הממיר, בואו נחליף לכם את זה'?

עדי קול: למה אתם לא לוקחים אחריות?

<מיכל פליישר: אז אני רוצה לדייק בנושא.

<מיכל פליישר: בבתי הלקוחות, ושוב פעם, יש פה נתון שיש מעל 2 מיליון ממירים, הממירים הם ממירים מסוגים שונים.

<מיכל פליישר: הממיר החדש, שאת מדברת עליו, הוא ממיר שיש בו גם שירותי אינטרנט וכו'.

<מיכל פליישר: כל לקוח בוחר את הממיר המתאים לו.

<מיכל פליישר: בממיר המדובר, ממיר מג'יק, אנחנו לא מכירים איזה שהיא תקלה גורפת.

<מיכל פליישר: ציודים חשמליים - - -

עדי קול: סליחה, אני שואלת שאלות.

עדי קול: כמה פניות את צריכה כדי שתגידי שזה גורפת.

<מיכל פליישר: כמו שאמרנו פה - - -

עדי קול: ואני תיכף אראה, כמה פניות צריך כדי שזה יהיה גורף?

<מיכל פליישר: אני אגיד ככה, מאות אלפי ממירי HD נמצאים בבתי הלקוחות, במספרים שאנחנו מדברים זה פניות בודדות.

<מיכל פליישר: מה שחשוב אולי שנגיע לנקודה הזו ואז נחזור אחורה.

<מיכל פליישר: המענה ללקוחות, על אף שאנחנו מתחקרים את הנושא במלוא הרצינות, מתחקרים את הנושא, אני אומרת פה באחריות, במלוא הרצינות, ובוחנים את הנסיבות - - -

עדי קול: יש לך דוח של מעבדה שלכם, שאומר שהמג'יק היה והמג'יק תקין ואין איתו שום בעיה?

<מיכל פליישר: יש לנו דוחות כאלה ואנחנו לא - - -

עדי קול: אז למה לא הגשתם אותם?

<מיכל פליישר: יש לנו דוחות כאלה, אנחנו לא - - -

עדי קול: הרבה דוחות, אני מבינה.

עדי קול: כן, יש לנו מעבדות.

עדי קול: אני רוצה לראות מעבדה שאומרת 'אין בעיה'.

עדי קול: תפרסמו את זה.

עדי קול: אם אין בעיה, תגידי לי למה אתם לא יוצאים לתקשורת - - -

<מיכל פליישר: אני לא אטעה את הוועדה לגבי מצב הדברים.

<מיכל פליישר: מצב הדברים זה שהתקלה מתוחקרת, מדובר פה בסיטואציה שהיא הנדסית מורכבת.

<מיכל פליישר: כפי שנאמר, יש טלוויזיות עם רגישות - - -

עדי קול: אבל כאן כתוב 'לא ידוע לנו ולו תלונה אחת בנושא'.

<מיכל פליישר: על התפוצצות ממירים.

עדי קול: אה, אתם הייתם לסמנטיקה של המילה התפוצצות.

עדי קול: בגלל שלא השתמשנו במילה התקלקל, אלא התפוצץ, אז אמרתם 'אין תקלה'.

<מיכל פליישר: לא, אין התפוצצות - - -

עדי קול: תודה רבה לכם על תשובה משפטית שנתתם לוועדה.

<מיכל פליישר: קודם כל המילה סמנטיקה לא מתאימה לטרמינולוגיה והטרמינולוגיה היא קריטית.

עדי קול: מאוד קריטית.

<מיכל פליישר: הטרמינולוגיה היא ממש קריטית.

עדי קול: יש לכם תלונות על ממירים שהתקלקלו, לא התפוצצו, ולכן הם ענו לנו שאין כזה דבר.

<מיכל פליישר: אגב, אני אגיד עוד משהו.

<מיכל פליישר: יש הרבה תלונות, בכלל כשאתה משרת ציבור של כמיליון לקוחות יש הרבה תלונות בנושא ממירים.

עדי קול: יש המון תלונות נגד הוט, בזה את יכולה להודות.

<מיכל פליישר: יש תלונות מעת לעת בנושא ממירים, יש תלונות מעת לעת בנושא טלוויזיות שלא עובדות, הרבה פעמים מתגלה שהטלוויזיה היא לא בחשמל.

<מיכל פליישר: כך שהנושא מתוחקר - - -

עדי קול: שנייה, בעיניי 40 פניות, גם אם זה רק 40 פניות, זה מראה על תופעה.

עדי קול: האם לפני שזה התפרסם בתקשורת עשיתם איזה שהוא צעד בנושא?

<מיכל פליישר: בהחלט.

עדי קול: כי התשובה שלך הייתה ככה - - - שאלנו 'האם הנהלת הוט דנה בתקלה לפני הפרסום', תקלה, לא פיצוץ, עכשיו השתמשנו במילה הנכונה, 'ואם כן מה היו המסקנות', 'הנהלת הוט דנה מעת לעת בסוגיות הנוגעות לממירים, לא ידוע לנו על דיון מיוחד בתקלה הנדונה', ואת הרגע ענית בהחלט.

עדי קול: אז תסלחו לי, תסלחי לי, כשאת כותבת לי תשובות שחור על גבי לבן, על מסמך שמגיע לוועדה לפניות הציבור, לפחות תעני ביושרה.

עדי קול: אם את יושבת פה ואומרת לי שהיה דיון לפני זה, התעסקנו בהחלט לפני שזה היה בתקשורת וכאן אמרת 'לא היה דיון בנושא'.

<מיכל פליישר: הכוונה הייתה לדיון מיוחד בנושא בהנהלת החברה - - -

עדי קול: הכוונה שוב הייתה לא נכונה.

<מיכל פליישר: יש דיונים שוטפים בכל הנושאים.

<מיכל פליישר: הראיה, וכאן נגיע גם לנקודה החשובה, שעל אף שהנושא עדיין בתחקיר אנחנו לא מחכים לסיום התחקיר ונותנים מענה לכל הלקוחות.

<מיכל פליישר: הכוונה היא, וגם כאן אני אומרת, גם ללקוחות שלצערי מסיבות כאלה ואחרות שאפשר לתחקר אותן רק כשהפניות הספציפיות יגיעו, עד עכשיו לא קיבלו מענה וחלקן קיבלו מענה לא בלוחות הזמנים שהם רצו.

<מיכל פליישר: אני מציעה לפנות בפנייה ייעודית, מייל ייעודי בנושא - - -

עדי קול: את יודעת מה קורה כשפונים במייל להוט?

עדי קול: כמה זמן לוקח עד שמקבלים תשובה, אם בכלל?

עדי קול: סליחה, אתה יכול לחזור כמה זמן לקח עד שחזרו אליך, אם חזרו אליך בכלל מהמייל?

<אלעד דהן: אחרי 72 שעות חזרו אליי ואמרו לי שהם לא יודעים מי המנוי, אז שאני אפנה אליהם שוב.

עדי קול: אז יכול להיות שתשלחו מייל ולא יהיה מענה.

<מיכל פליישר: אני רק רוצה לחדד את כתובת המייל שאני מציעה לפנות אליה, כדי שלא יהיו אי הבנות.

<מיכל פליישר: אני מציעה לפנות למייל של פניות הציבור שמפורסם באתר האינטרנט של החברה.

עדי קול: אני מבקשת, אנחנו משודרים בערוץ הכנסת, מכל מי שפונה להוט להעביר את הפנייה גם אליי, לוועדה לפניות הציבור,

<מיכל פליישר: ואני מבקשת מהוועדה להעביר את הפניות אליי.

עדי קול: אנחנו רוצים לדעת שהפניות שלכם מגיעות כדי שאף אחד לא יוכל להגיד שהפניות שלכם לא הגיעו.

עדי קול: ואנחנו נעקוב אחרי כל פנייה שמגיעה שהוא מקבל מענה.

עדי קול: יש פה אנשים שמדובר על שנה אחורה, שנה אחורה שלא קיבלו מענה.

<מיכל פליישר: אני מבטיחה לשתף פעולה עם המעקב הזה איתכם ושפניות שמועברות אלייך, אני מציעה אפילו שיעברו גם אישית אליי, יש לכם את המייל.

<מיכל פליישר: לקוחות מוזמנים לפנות לאתר - - -

עדי קול: עכשיו השאלה שלי, אני לא ראיתי - - -

<מיכל פליישר: אני רק אומר שיינתן מענה.

<מיכל פליישר: גם אם בשלב זה הוא לפנים משורת הדין, המענה יינתן כמחווה שירותית.

<מיכל פליישר: אני מצהירה על זה כאן.

עדי קול: אז קודם כל אני שמחה על ההצהרה הזאת.

עדי קול: אני רוצה לדעת, אם הייתי מתייצבת לדיון שאומר שיש תקלה בממירים של הוט ואתם רוצים להוכיח לציבור שאין תקלה, הייתי מביאה איתי דוח מעבדה שאומר שהממירים של הוט, ממירי מג'יק, תקינים לחלוטין.

עדי קול: למה את לא מציגה לי פה לפני כולם שממירי מג'יק - - -

<מיכל פליישר: אני רוצה להגיד משהו לגבי הממירים בכלל.

עדי קול: אתם יודעים מה?

עדי קול: אני כרגע, דעתי לא נוחה, אני לא הייתי מרגישה נוח להישאר עם ממיר הוט של מג'יק.

<מיכל פליישר: אני רוצה להניח את דעתך, ברצינות.

עדי קול: את רוצה להניח את דעתי, אבל על סמך מה?

עדי קול: על סמך התשובות שנתת לי תשובה אחת כן ו - - -

<מיכל פליישר: ואת כל הלקוחות, שאת לצערי כבר לא נמנית עליהם.

עדי קול: לא, אבל אני עדיין לקוחה מבחינת הטלפונים, אני מניחה שאני אקבל גם השבוע עוד הודעה.

<מיכל פליישר: אם את לא מעוניינת בכך, אנחנו נוודא - - -

עדי קול: אני אשמח, כדאי לכם שבמקרה הספציפי הזה אולי כדאי שתוודאו שאתם מוחקים את מספר הטלפון שלי מהמערכת.

<מיכל פליישר: וגם במקרים של לקוחות אחרים שלא מעוניינים בפניות, בהחלט.

עדי קול: לא, זה דיברנו שאתם לא עושים, כי - - - רגע, אני אחדד את השאלה שלי, האם את יכולה להגיד בלב שקט לכל אדם שיש לו ממיר מג'יק של הוט שהממיר תקין ולא יפגע ביציאת HDMI שלו.

עדי קול: אני מבקשת, שאלתי שאלה.

<קריאה: איך הבן אדם יודע שיש לו מג'יק?

<מיכל פליישר: אם זה ממיר מג'יק, כתוב עליו מג'יק.

עדי קול: שוב אני אשאל את השאלה ואני שואלת אותה מאוד מאוד ברורה, האם את יכולה להגיד לכל מי שיש לו ממיר של הוט, ממיר מסוג מג'יק, שלא תיפגע לו יציאת HDMI?

<מיכל פליישר: אני יכולה להגיד שבמספרים שאנחנו מכירים מדובר בהיקפים זניחים.

עדי קול: זאת אומרת שיש סיכוי שייפגעו.

עדי קול: זאת אומרת שאני קוראת לאנשים שיש להם, שלא רוצים שהטלוויזיה שלהם תתקלקל, שיבואו וידרשו להחליף את הממירים.

<מיכל פליישר: אני רוצה לדייק - - -

עדי קול: השאלה אם אתם תחליפו - - -

<מיכל פליישר: אני רוצה להצטרף לדברי חברי.

<מיכל פליישר: חברי שהוא לא כל כך חברי ובכל זאת אני - - -

עדי קול: ועדיין אני רוצה לדעת, האם יבואו עכשיו אנשים עם ממיר מסוג מג'יק אליכם ויבקשו להחליף את הממיר ואתם תיענו לבקשה שלהם.

עדי קול: כי אתם לא יכולים להגיד שאין תקלה ביציאת HDMI.

<מיכל פליישר: HDMI זו יציאה שנמצאת ב - - -

עדי קול: בטלוויזיה, שלא תהיה תקלה בחיבור בין ממיר מג'יק ל-HDMI.

עדי קול: ושוב, אני מצטערת, אם אני לא מדייקת בטרמינולוגיה.

<מיכל פליישר: אני רוצה לדייק.

<מיכל פליישר: יש פה סיטואציה מורכבת שבה חוברים מפר גורמים.

<מיכל פליישר: יש פה מסכי טלוויזיה המתקדמים מסוג HD, וזה משתמע מהדברים שנאמרו, אלה מסכים בעלי כניסה רגישה, ואני כבר אומרת, אני לא באה להטיל רבב באף אחד, יש פה סוגיה של - - -

עדי קול: עכשיו אנחנו מאשימים את הרגישות של הטלוויזיה?

<מיכל פליישר: לא, לא, לא - - -

עדי קול: את יודעת מה?

עדי קול: השלב הבא זה שנאשים את הרגישות של הלקוחות, שהם לא אוהבים להמתין הרבה שעות והם אוהבים שהשיחות שלהם נעימות יותר.

עדי קול: האם הלקוחות של הוט הם גם לקוחות רגישים?

<מיכל פליישר: תתפלאי, גם אנחנו חברה שרגישה לצרכי הלקוחות שלה - - -

עדי קול: אני אתפלא.

<מיכל פליישר: ואנחנו רוצים לפתור את ה - - -

עדי קול: אני רוצה שני דברים, אחד, האם את יכולה להציג לנו דוח מעבדה?

עדי קול: אם אין בעיה בממיר ואת יכולה להגיד שאין סכנה לטלוויזיות?

עדי קול: אני יכולה לראות דוח מעבדה?

<מיכל פליישר: זאת תהיה אמירה לא אחראית, לגבי כל מסך HD, או לגבי כל מסך טלוויזיה בכל בית לקוח באשר הוא להגיד שחיבורים של ציודי קצה נוספים, בין אם שלנו, בין אם של יס, בין אם - - -

עדי קול: אני לא אבקש ממך להתחייב לגבי ציוד של יס.

<מיכל פליישר: זה יהיה חסר אחריות להגיד, מי אני שאני אתחייב שלא ייגרמו נזקים לטלוויזיות?

<מיכל פליישר: הנזק יכול להיגרם בגלל הטלוויזיה או בגלל ה - - -

עדי קול: אבל את יכולה להתחייב שאנשים יבואו, יבקשו להחליף את הממיר שלהם עכשיו ואת תחליפי להם את הממיר.

<מיכל פליישר: תודה שהחזרת אותי לגבי הממירים ואז אני אגיד לגבי התקלה.

<מיכל פליישר: לגבי הממירים, הממירים של הוט, כולם, כולל ממיר המג'יק, מיוצרים על ידי יצרנים מובילים מחו"ל, כולם עברו תקינה בינלאומית מחמירה, כולם עברו אישור של משרד התקשורת במכון התקנים.

<מיכל פליישר: אנחנו לא מכירים תקלה בממירים, יש פה סיטואציה שאנחנו לא מתנערים ממנה, מתחקרים אותה, שהיא קיימת בבתי לקוחות - - -

עדי קול: אבל אתם מציעים פתרון רק בדיעבד, אני רוצה לדעת פתרון קדימה, קדימה למי שיש לו היום ממיר מג'יק והוא אומר 'הטלוויזיה שלי יקרה לי יותר מכל דבר, אני רוצה להחליף את הממיר'.

<מיכל פליישר: עכשיו אני ערה לשאלתך, סליחה שלקח לי זמן.

<מיכל פליישר: לקוח שלא ירצה להישאר עם הממיר יוכל להחליף לממיר אחר בהתאם למבצעים שנמצאים בחברה וה - - -

עדי קול: זאת אומרת שהוא יצטרך לשלם.

<מיכל פליישר: לא בהכרח.

<מיכל פליישר: יש גם ממירים שהם פחות מתקדמים.

עדי קול: אה, אז או תלכו אחורה או תצטרכו לשלם.

<מיכל פליישר: הממיר מסוג מג'יק הוא ממיר שהוא באמת, כמו שנאמר פה, ממיר HD מקליט, זה נכון שיש היום בחברה גם ממירי HD מקליטים נוספים.

<מיכל פליישר: סוגיה של החלפת ממיר, בוודאי ממיר תקול מוחלף על ידינו ו - - -

עדי קול: לא, אז אתם אומרים בואו נחכה שיתקלקל.

עדי קול: תודה לכם, אני רוצה לעבור למשרד התקשורת, אני מצטערת.

<מיכל פליישר: אני מודה.

עדי קול: אני שמחה שאתה נמצא, מר מימון שימלה, אני רוצה תשובה מכם.

<מימון שמילה: אני ממלא מקום יו"ר המועצה כבלים ולוויין, אני במקרה גם סמנכ"ל במשרד לנושא פיקוח ואכיפה ונמצא איתי חיים סחרוביץ' מאגף הנדסה ורישוי של המשרד שהוא אחראי על נושא בדיקת ציוד קצה, גם הוא ידבר אחריי, ברשותך, ומירב, שהיא, אתם מכירים אותה, מנהלת תחום פניות הציבור אצלנו במועצה.

עדי קול: ממירב אנחנו מחכים לתשובה מהדיון הקודם.

<מימון שמילה: כל האחריות של מירב דרכי, הכול יהיה מסודר ואנחנו נעמוד בזמנים, כמו שאנחנו תמיד עומדים.

<מימון שמילה: תקבלו תשובות על הכול מסודר.

<מימון שמילה: דווקא אני אתחיל מהנושא הזה, במועצת הכבלים והלוויין קיבלנו כ-3,500 תלונות של ציבור, פניות ותלונות ציבור ומה שאנחנו עושים בכוחנו הדל, כוח האדם שקיים במועצה, מסווגים במה אנחנו בוחרים, על פי סדרי עדיפויות, להתעסק או לא להתעסק.

<מימון שמילה: לדוגמה אחד הנושאים שהיה כואב לליבם של הציבור זה היה זמני המענה - - -

עדי קול: קודם כל אני רוצה לפתוח, לא פרגנתי.

עדי קול: אז קודם כל אני מעריכה מאוד את העובדה שהחלטתם להטיל קנס על חברת הוט.

עדי קול: אנחנו פה, כאמור, מקבלים את אותן פניות.

עדי קול: כמעט כל פנייה שמגיעה אליכם מגיעה גם אלינו, אנשים שולחים למספר גורמים של פניות ציבור ולכן אנחנו מעריכים את הדברים הזה.

עדי קול: אני רוצה לא להתעכב על זה, אני מצטערת, אני יודעת שהציבור מרוצה, יכולתם לראות את התגובות - - -

<מימון שמילה: הציבור יכול להיות עדיין לא מרוצה.

<מימון שמילה: זה שמטילים עיצום - - -

עדי קול: מרוצה מהצד.

<מימון שמילה: אנחנו צריכים לראות שזה באמת מגיע לפתרון.

עדי קול: אני קראתי גם להטיל עיצומים נוספים על החברה בנושאים נוספים.

<מימון שמילה: דרך אגב, לא רק חברת הוט, אנחנו עושים בתפקידי האחר, על כל השוק, אתם תשמעו בימים הקרובים, אני מקווה, בשורה מהשר, על הדברים הללו והתפקיד שלי כסמנכ"ל פיתוח ואכיפה של כלל השוק, למזער את התופעה.

עדי קול: אז אני אחלק את ה - - -

<מימון שמילה: אני תיכף אגיע ברשותך לכל השאר.

עדי קול: אני רוצה שתגיע לנושא שלנו, כי אני חושבת שמי שצריך לדאוג היום - - -

<מימון שמילה: לגבי הממירים אני צולל לנושא עצמו.

<מימון שמילה: כפי שכתבתי לכם במכתב אתמול בדקנו את כל התלונות שקיבלנו בשנה האחרונה, מראשית 2014, וגילינו ארבע תלונות על נושאי ממירים שגרמו לנזק לטלוויזיה או ציוד אחר.

<מימון שמילה: כל ארבע התלונות, חוץ מהאחרונה שהגיעה כנראה בעקבות 'צינור לילה' ואחרים, הועברו לחברת הוט, המנויים שפנו קיבלו פיצוי ובמקביל - - -

עדי קול: אני חייבת להגיד, יש תופעה ואני רוצה לציין אותה כאן.

עדי קול: כשאתם פונים מקבלים פיצוי, כשאנחנו פונים לא מקבלים פיצוי, או כשהלקוח פונה הוא לא מקבל פיצוי.

עדי קול: השאלה אם אתם רוצים שכל הפניות יגיעו דרך מועצת הכבלים והלוויין.

<מימון שמילה: תיכף אני אסביר איך אני רוצה שזה יקרה.

<מימון שמילה: תני לי להמשיך שני משפטים, בבקשה.

<מימון שמילה: אני אומר, ממדי התופעה, כיוון שמדובר בארבע תלונות זה לא ישב לפתחנו כנושא הכי בהול והכי דחוף לטפל בו, בוודאי שלא נגרם נזק לאדם.

<מימון שמילה: אם היה חלילה נגרם נזק לאדם, אז כמובן שזה היה מקבל קדימות בסדרי עדיפויות.

<מימון שמילה: נזק למכשיר, הדבר הזה דורש בירור ובדיקה מעמיקה, האם הממיר גרם את הנזק, האם הטלוויזיה לא ראויה, אולי שם הבעיה?

<מימון שמילה: כשיש היקפים של ארבע תלונות וכשראינו שכל מי שפנה אלינו קיבל מענה סביר והגיוני, החלטנו שלא לטפל.

<מימון שמילה: לאור מה שאני שומע פה, אני קיבלתי כבר החלטה עוד בדרך לפה.

<מימון שמילה: הנושא הזה כרגע יעלה למעלה על הפולדר שלי ויקבל את העדיפות הגבוהה כדי שנטפל ונראה הכצעקתה, האם באמת יש פה בעיה שנדרשת לטיפולנו אנו.

עדי קול: אני רוצה לעצור אותך שנייה, כדי לחזק את עמדתך.

עדי קול: אני רוצה להציג את התחקיר של 'צינור לילה' כדי שתוכל לראות במה מדובר, כדי שתבינו שמדובר בתופעה.

עדי קול: אם זה לא הספיק, אני רוצה לעבור אליכם כדי שתציגו את הדברים.

<מימון שמילה: את רוצה עכשיו או שאני אעשה -- -

עדי קול: אני רוצה להציג את זה ואז אני אתן לך לענות.

<מורן שכניק: ראשית אני רוצה לפנות למיכל.

<מורן שכניק: את אומרת שהטרמינולוגיה קריטית - - -

עדי קול: אני אעצור אותך, אנחנו לא בית משפט, את יכולה להציג את השאלות, אני אתן לה את רשות הדיבור ואז היא תוכל לענות.

<מורן שכניק: את אומרת שהטרמינולוגיה קריטית ואכן הטרמינולוגיה קריטית, כי אם את אומרת שהממיר מתפוצץ, אז מה שמתפוצץ זה רכוש הוט, אבל כשאנחנו אומרים שהטלוויזיה נשרפת אז מה שנשרף זה רכוש הציבור, רכוש הלקוחות.

<מורן שכניק: אני רוצה קודם כל להראות קטע מהתחקיר שערכנו ב'צינור לילה', ואחר כך אני אוכל לומר כמה מילים?

עדי קול: כן.

עדי קול: (הקרנת סרט).

<מורן שכניק: את אותן הנחיות, אגב אתם מוזמנים לראות - - -

עדי קול: ידעתם על התקלה לפני 'צינור לילה' או לא? זו השאלה שלי.

<מיכל פליישר: אנחנו מכירים את הנושא.

עדי קול: הכרתם את הנושא.

<מיכל פליישר: אנחנו גם נותנים לו מענה לפני 'צינור לילה', אני אמרתי את זה .

עדי קול: אני לא רואה, אף אחד לא ראה ואף אחד לא קיבל את זה.

עדי קול: הבן אדם האחרון שקיבל את זה, זה מיד אחרי התחקיר.

<מיכל פליישר: בגלל שההיקפים הם קטנים והם מוכרים וניתנו פיצויים לפנים משורת הדין - - -

עדי קול: אז אנחנו קיבלנו שלא הייתה תקלה.

עדי קול: שוב, אני אקריא לך 'לא ידוע לנו על דיון בתקלה לפני החשיפה'.

עדי קול: אתם עונים לי תשובות סותרות.

עדי קול: בבקשה, סליחה, מורן.

<מיכל פליישר: אני הסברתי את הנקודה.

<מורן שכניק: האמת, גם אחרי שבוע שלם של תחקיר ארוך, מתמשך, בהוט עדיין מתעקשים שמדובר באמת במקרים בודדים.

<מורן שכניק: אנחנו יכולים לספר שאלינו הגיעו בהתחלה טפטוף, 70-80 פניות, זה גדל למאות פניות, שהגיעו רק אלינו וממשיכות להגיע מדי יום.

<מורן שכניק: מה שמקומם זו העובדה שלמעשה השירות, כמו שהוכח השבוע בקנס על זמני ההמתנה, נמצא הרבה מתחת לאמת, הרבה מתחת ללקוח, ממשיכים לטייח וכמו שאנחנו רואים כאן על המסך, מנחים גם את המוקדנים, אם אתם רוצים אני יכולה להעביר את אותן הנחיות, לנפנף את הלקוחות, זאת אומרת הכול בסדר 'אנחנו נטפל'.

<מורן שכניק: הבעיה העיקרית זה שאתם מסרבים להכריז - - -

<מיכל פליישר: נטפל בזה ב - - -

עדי קול: אנחנו עוד לא ראינו את זה.

עדי קול: אתם אומרים 'נטפל' עוד לא ראינו את זה.

<מורן שכניק: הבעיה העיקרית זה שאתם מסרבים להכריז על ריקול.

<מורן שכניק: מה הבעיה באמת לומר 'אנחנו מכירים בתקלה הזאת ו - - -

עדי קול: אני עוצרת אותך, כי הבנתי שמהם זה לא יקרה.

עדי קול: אני רוצה שמשרד התקשורת יענו בנושא הזה.

<מורן שכניק: רק דבר אחרון.

<מורן שכניק: בעניין המעבדות.

<מורן שכניק: אני אישית וצוות המערכת ישבנו ועברנו, אתם מוזמנים לעשות את זה עכשיו, אם נרצה, לעבור בדפי זהב, מעבדה מעבדה, ולהתקשר ולהגיד 'נשרפה לי הטלוויזיה', הדבר הראשון שכל מעבדה אמרה לנו 'יש לכם ממיר של הוט?'

עדי קול: אז אני חוזרת למשרד התקשורת.

<מימון שמילה: אני אמשיך מהמקום שעצרתי.

<מימון שמילה: אני אמרתי שוב, לגבי הממירים, הנחתי את זה לפניי וזה יקבל אצלנו בסדר עדיפות מאוד גבוה.

עדי קול: מה זה אומר?

<מימון שמילה: שאני מתכוון לטפל בזה - - -

עדי קול: אתה מרגיש נוח היום עם אנשים שיש להם ממיר מג'יק של הוט?

<מימון שמילה: אני מרגיש מאוד לא נוח שציבור לא מקבל את מה שהוא צריך לקבל בצורה בטוחה ויעילה.

<מימון שמילה: זה שמתקלקלות טלוויזיות, ודאי שאני מרגיש לא נוח, לכן אני רוצה לבדוק את הדבר הזה.

עדי קול: השאלה כמה זמן אנחנו נצטרך לחכות עד שיהיה אפשר לעשות ריקול ואני מסבירה שהמילה ריקול זה לקרוא לאנשים שיש להם את הממיר הזה ולהגיד 'תחזירו את הממיר הזה, זה ממיר שיש סיכוי שיש בו תקלה, תחליפו את הממיר שלכם'.

<מימון שמילה: גברתי, זה יהיה לא אחראי להגיד עכשיו לוחות זמנים על ריקול לפני שבדקתי, כי אם בבדיקה יתגלה שאין בעיה, אז לא נכון לעשות ריקול.

<מימון שמילה: גם כתבתי את זה שכרגע אין לנו שום כוונה להנחות את הוט לעשות ריקול או להפסיק להשתמש.

<מימון שמילה: מדובר בלמעלה מ-800,000 ממירים, גם לי בבית יש את הממיר הזה ואצלי הוא לא התקלקל וגם לא הטלוויזיה.

<מימון שמילה: גברתי היושבת ראש, כך, ראשית ברישיון של החברה, יש להם מחויבות לכסות כל נזק שנגרם לאדם או לרכושו בגין שימוש בציוד של חברת הוט.

<מימון שמילה: לכן אני היום כיו"ר המועצה יכול בהחלט לפעול, יש לי סמכות לפעול במידה שאכן ראיתי שדבר כזה נגרם מהממיר שהם התקינו בבתים.

<מימון שמילה: לכן חובתי לקחת את הדבר הזה, יחד עם המומחים שלנו במשרד, חיים שיושב לימיני, לבדוק ברמה ההנדסית האם באמת יש פה בעיה, לבדוק דוחות הנדסיים שאת מבקשת, אני לא מבקש, אני דורש אותם ואני אדרוש אותם.

<מימון שמילה: אני יכול לדרוש.

<מימון שמילה: את יכולה אולי גם, לי יש סמכות - - -

עדי קול: אני חשבתי שזו הייתה דרישה.

עדי קול: אני חשבתי שהדרישה שלי, 'אני רוצה לראות את דוח המעבדה', הייתה דרישה מאוד מוחלטת.

<מימון שמילה: לי יש סמכויות לדרוש לבדוק וגם לקבל החלטות ואם צריך גם לפעול בעיצומים כספיים כאלה או אחרים, או ענישה.

<מימון שמילה: יש לי את הסמכויות, אם אני אמצא את הדברים הללו אני בהחלט אפעל בדיוק כמו שפעלנו בזמני המענה ואנחנו לא נרדמים בשמירה.

עדי קול: אני חייבת להגיד לך, על זמני המענה אנחנו מדברים כבר כמעט שנה על הבעיה הזו ולקח שנה.

עדי קול: השאלה אם נצטרך לחכות שנה עכשיו עד שתטפלו במג'יק.

<מימון שמילה: אני מאוד מקווה שלא.

עדי קול: כמה זמן?

<מימון שמילה: אני לא רוצה להתחייב ללוחות זמנים, אני לא יודע כמה זמן ייקח לי לבדוק, אנחנו ניקח את הדברים הללו, אני אמרתי זה נמצא בסדר עדיפות מאוד גבוה.

עדי קול: מה אתה כרגולטור אומר היום לציבור?

<מימון שמילה: לציבור, מכיוון שאני שמעתי קודם את מורן, שיש מאות תלונות ואני מכיר רק ארבע, אז ראשית אני פונה פה במסר, זה מצולם לציבור, יש לנו אתר פניות הציבור של המועצה, להריץ במיידית היום, אני רוצה שהאתר של מירב יקרוס.

<מימון שמילה: כל תלונה שהיא רלוונטית לממיר - - -

עדי קול: אני מבקשת שגם אתם תעבירו את הפניות שלכם.

<מימון שמילה: להכניס את זה לאתר.

<מימון שמילה: מירב היא חרוצה מאוד - - -

עדי קול: מה הכתובת של האתר?

עדי קול: של המייל שלכם?

<מימון שמילה: אתר האינטרנט של משרד התקשורת, שזה להכניס בגוגל 'משרד התקשורת', moc.gov.il, אפשר להגיש את זה, אנחנו מקבלים, אמרתי, 3,500 פניות, נשמח מאוד לטפל בפניות הללו וזה יעשיר לנו את המידע, יקל עלינו גם בבדיקה.

<מימון שמילה: בסדר?

<מימון שמילה: אני ממש קורא, אם יש כאלה תלונות להעביר אותן אלינו, גם אם יש לכם מרוכזים, תעבירו את זה אלינו.

עדי קול: אתה יודע מה מטריד אותי?

עדי קול: העובדה שיש היום או מחר דיון בוועדת הכלכלה לגבי היכולת שלכם לפקח על ציוד קצה והרגע נאמר שזה ציוד קצה, מה זה אומר?

<מימון שמילה: היום יש דיון בוועדת הכלכלה על ציוד קצה.

עדי קול: ואתם מוותרים על היכולת שלכם לפקח על ציוד קצה?

<מימון שמילה: לא, אני אסביר מה הכוונה בציוד קצה.

<מימון שמילה: כשרוצים להכניס ציוד למדינת ישראל, בעבר, כשאנו באנו ארצה, כל ציוד היה עובר דרך משרד התקשורת ועד שהיית מביאה טלפון מארצות הברית, כדי לקבל אישור היה צריך לעבור את המעבדות של משרד התקשורת כדי לקבל אישור כדי להכניס אותו למדינת ישראל.

עדי קול: אתם משחררים היום את הממירים ממעבדות משרד התקשורת.

<מימון שמילה: אנחנו אמרנו, אני גונב לחיים את ההצגה, שכל מי שנבדק במכון תקנים בינלאומי שיש לו סמכות לתת אישורים אנחנו לא נעבוד בפתח.

<מימון שמילה: זה כמו שמשרד התחבורה לא יתחיל לבדוק כל רכב ורכב מסוג מסוים.

<מימון שמילה: יש תקנים בינלאומיים לרכב, הוא יכול להיכנס לארץ, כי אנחנו לא נבדוק כל רכב, אחרת נגרום פה לאסון, נגרום פה למונופול של ציוד מסוים שנכנס לארץ.

עדי קול: ברור לי, כשמדובר בציוד טלפוני שמישהו מייבא מחו"ל, לא ברור לי כשמדובר בכזאת כמות של - - - כמה אמרתם?

עדי קול: 2 מיליון ממירים שנכנסים לארץ.

<מימון שמילה: הוט אמרו 2 מיליון סך הכול מסוגים שונים, מהסוג הזה נדמה לי שיש 800,000 או 700,000 ממירים סך הכול.

<מימון שמילה: אני אומר, כשמגיעות אליי רק ארבע תלונות אל מול 800,000 - - -

עדי קול: אבל זה אומר שמעכשיו המעבדה שלך לא תראה יותר את הממירים שמגיעים לארץ.

עדי קול: מהיום.

עדי קול: אם התקנות האלה יעברו.

<מימון שמילה: המעבדה שלי תראה ניירות או היבואן ידווח שמה שהוא מביא לארץ עבר את כל הבדיקות בחו"ל ויצהיר על זה שככה זה נעשה.

עדי קול: חיים, זה מספיק לך?

<חיים סחרוביץ': אני אעשה סדר אחר כך, אני אתייחס לכל הנקודות הטכניות.

<מימון שמילה: אני אעביר לחיים.

<מימון שמילה: אני אומר שוב, אני חוזר פה בקריאה לציבור, תעבירו אלינו את הפניות.

<מימון שמילה: אנחנו מועצה רצינית, לא סתם מירב פה ואתם מכירים אותה יותר ממני, תעבירו, אנחנו נבדוק ואני מבטיח, הנה פה, טלוויזיה, חברת כנסת מכובדת, אנחנו נטפל.

<מימון שמילה: יש לנו כבר - - -

עדי קול: השאלה שלי אם תטפלו וחוץ ותדאגו לזה שהוא יקבל את ה-1,800 שקלים שלו, או תגנו גם על הציבור על הטלוויזיות שלו.

<מימון שמילה: אנחנו נטפל בשני אופנים, גם ברמה הפרטנית, שמי שנפגע יקבל את מה שמגיע לו חזרה, וגם ברמה המערכתית, נפתור את הבעיה הכוללת, אם קיימת אכן בעיה כוללת.

עדי קול: אני ביקשתי מכם, אמרתי שאני רוצה לראות את דוח המעבדה, אמרת שלא דרשתי אותו, אז אני עכשיו אגיד במילים, אני דורשת לראות את דוח המעבדה שאומר שהממירים שלכם, אין איתם שום בעיה, ושאפשר להגיד לציבור הלקוחות שהחיבור שלהם לטלוויזיה תקין לחלוטין.

עדי קול: אני רוצה לראות את זה.

עדי קול: אני יכולה לקבל את זה עוד היום?

<מיכל פליישר: אנחנו נעביר את האישורים שיש ברשותנו.

עדי קול: בפעם שעברה כשביקשתי אישורים לא קיבלתי אותם.

<מיכל פליישר: אני אמרתי גם קודם ש - - - אישורים שיש ברשותנו לגבי תקינות הציוד, וכפי שציינתי, אישור מכון התקנים, אישור משרד התקשורת - - -

עדי קול: אתה שומע מה שאני שומעת?

עדי קול: אני שומעת שיש בעיה.

<מימון שמילה: את העבודה מול הוט, אני יודע מה אני צריך לעשות, אני אעשה, אני אדאג שיגיעו לידיי כל המסמכים שיש בחברת הוט ואם זה לא יספק אותי אני אפעל עם כל הסמכויות שיש ברשותי ויש ברשותי סמכויות כדי לפעול, כדי להגיע בסוף לדברים טובים.

עדי קול: אני הבטחתי לעורך דין בוקר.

<כפיר בוקר: תודה רבה.

<כפיר בוקר: אני מטפל בתביעה הייצוגית, למעשה הלקוח הראשון הוא זה שפנה אליי ואז נחשפה התופעה.

<כפיר בוקר: מה שאני רוצה להגיד - - -

<קריאה: היא נחשפה קודם.

עדי קול: אדוני, אתה מדבר שוב ללא רשות דיבור.

<כפיר בוקר: נחשפה התופעה, לא שלא הייתה קיימת.

<כפיר בוקר: מה שאני רוצה להגיד, שקצת מוזר לי שאומרים על 40 פניות לאחר התחקיר.

<כפיר בוקר: אני באופן אישי קיבלתי עשרות, אני חושב שזה קרוב למאה, לטלפון האישי שלי, ניתן לבדוק את זה.

<כפיר בוקר: זה אחת.

<כפיר בוקר: שתיים, צריך לזכור שהרבה מן האנשים שזה קרה להם בכלל לא היו מודעים שזו הסיבה.

<כפיר בוקר: אז נכון שהיו מקרים שטכנאים אמרו 'כן, זה נגרם כתוצאה מהחיבור של הממיר'.

<כפיר בוקר: יש הרבה מאוד לקוחות שבכלל לא יודעים.

<כפיר בוקר: מה שאנחנו אומרים פה בעצם המחדל החמור ביותר של חברת הוט, זה שהם ידעו, הם ידעו בוודאות, כי יש לנו הקלטות ויש לנו תיעוד שהם אומרים 'אנחנו מכירים את התופעה, היא לא חדשה לנו'.

<כפיר בוקר: עכשיו אומרת פה הגברת הנכבדה, לא קיימנו דיון בנושא.

<כפיר בוקר: במקום אחר, את אפילו הצגת לה, היא אומרת 'כן קיימנו דיון בנושא'.

<כפיר בוקר: התשובות לא ברורות.

<כפיר בוקר: אני לא מדבר על זמני המתנה, על מסע התשה, יש פה התנהלות של חברה שלא מכבדת את ציבור לקוחותיה.

<כפיר בוקר: על כך הוגשה תביעה ייצוגית ואנחנו נקבל את מה שמגיע לציבור.

<רועי סער: אני רק רוצה להוסיף שאחרי שהתפרסם ב'צינור לילה' הסיפור הזה הבנתי באיזה שהוא חלק בתחקיר שיש רכיב שאפשר לרכוש אותו, אני קניתי אותו ב-27 שקל באי.

<רועי סער: ביי, קיבלתי אותו כבר.

<רועי סער: חיברתי אותו, שמווסת את המתח שהוא לא ישרוף את הכרטיס החכם.

<רועי סער: קניתי את זה לטלוויזיות שלי מהכסף הפרטי שלי, כדי להימנע מזה שאני אצטרך עוד פעם להיכנס לסחבת הזאת.

עדי קול: זאת אומרת שזו בעיה ידועה ויש אפילו מכשיר שאמור לפתור אותה ואנחנו עדיין לא שומעים על זה, לא מהוט ולא מאף אחד אחר.

עדי קול: אני חייבת להגיד שגם מעבדה פנתה אליי ואמרה שיש להם רכיב כזה ויש להם פתרון.

עדי קול: כיוון שאנחנו לא עושים פה פרסומת לאף אחד לא רציתי שהם יביאו לכאן, אבל מדובר בבעיה ידועה שאפשר לפתור.

<רועי סער: אני הזמנתי אותו מחו"ל, קיבלתי אותו אחרי שבועיים ואני עכשיו הרבה פחות מודאג כי אני יודע שלא יקרה לי המקרה של אלעד, שאני אתקע בלי טלוויזיה בכלל.

<רועי סער: אבל הטלוויזיה שלי עדיין אחת שרופה.

<שירי דרור: רציתי להגיע בנוגע לדוח מעבדה, בנוגע למה שהוא אמר, יש לי מגן ברקים, זה קשור?

<מימון שמילה: לא.

<שירי דרור: כי זה היה עם מגן ברקים וזה עדיין נשרף.

<שירי דרור: בנוגע לדוח מעבדה, אני במקרה עובדת עם הרבה דוחות מעבדה, בהנחה שבאמת הוט יצליחו להביא דוח כזה שאומר שהממירים תקינים, יש תמיד עניין של אמינות דוח המעבדה.

<שירי דרור: צריך לבדוק שהמעבדה גם מוסמכת לזה וגם בלתי תלויה, שהוט לא שילמו לה וכו'.

<שירי דרור: אני יכולה להגיד שאם בכלל הם יצליחו להביא כזה דבר, המעבדה שאני הלכתי אליה ותיקנתי בה היא המעבדה שקשורה לאחריות של הטלוויזיה והיא כן מעבדה מוסמכת וכמובן בלתי תלויה, לא שילמתי להם שיכתבו כזה דבר וזה יהיה סותר, אם בכלל הם יצליחו ל - - -

עדי קול: כן.

עדי קול: כיוון שיש פה הרבה משפטנים בשולחן הזה, על כל דעה אפשר להביא 17 דעות אחרות, אז גם במעבדה כנראה זה אותו דבר.

עדי קול: אני רוצה לשאול את מכון התקנים, לפני שאני חוזרת לחיים וגם אליך, הממיר הזה כביכול עבור אצלכם עוד לפני שהם ויתרו על האחריות הזו, ויש כנראה בעיה, אפילו אמרה נציגת הוט, כשהמתח עולה יש פה בעיה.

עדי קול: איך לא עליתם עליה?

<יואל בר גיל: כל הממירים למעשה, של יס, של הוט, של כולם, גם ממירים של לוויין, שלא קשורים לא להוט ולא ליס, עוברים בדיקות במכון התקנים.

עדי קול: גם אתם מוותרים על הבדיקות האלה עכשיו, כשיעברו התקנות החדשות?

<יואל בר גיל: ממש לא.

עדי קול: זאת אומרת משרד הכלכלה נשאר עם זה, מכון התקנים, ומשרד התקשורת מוותר.

<יואל בר גיל: בינתיים.

<יואל בר גיל: אבל הבדיקות שלנו - - -

<מימון שמילה: מה זה מוותר?

<מימון שמילה: מוותר על מה?

<מימון שמילה: דרך אגב, אפשר לבדוק - - -

עדי קול: מוותר על ההעברה של הממירים במעבדות שלכם.

<מימון שמילה: המעבדות שלנו זה ארבעה אנשים שאם עכשיו כל ציוד שנכנס למדינת ישראל יעבור במעבדות לא ייכנס ציוד למדינת ישראל.

<מימון שמילה: זה הנזק.

עדי קול: אבל עד עכשיו הם אמרו - - -

<מימון שמילה: ואז נקנה מכשיר סלולרי ב-5,000 או 10,000 שקל ולא ב-3,000.

עדי קול: אני עוצרת אותך, כי היועצת המשפטית אומרת לי - - -

<ורד קירו זילברמן: אני רק אחדד שאנחנו מדברים פה במשהו שהוא לא ייחודי לציוד הקצה של הקווי אלא גם נעשה לגבי ציוד הקצה הסלולרי והמשמעות היא שברגע שאתה כרגולטור לא נותן רישיון גם סמכויות הפיקוח והאכיפה, דהיינו ריקול או חיוב החברה בכל דבר שקשור לציוד הקצה הזה בהמשך למעשה נלקח ממך.

<ורד קירו זילברמן: זאת המשמעות בעניין אישור - - -

עדי קול: אז זה אומר שאתה אומר לי שיהיו לך הרבה סמכויות.

עדי קול: עמדת פה ואמרת שיש לך המון סמכויות, אבל אתה מוותר עליהן.

<מימון שמילה: התפקיד שלי, אמרתי, הוא סמנכ"ל הפיקוח והאכיפה של המשרד.

<מימון שמילה: אני ממלא מקום יו"ר מועצת הכבלים ולווין לעוד חודש-חודשיים בערך.

<מימון שמילה: יש לי סמכויות נרחבות גם לגבי ציוד הקצה, שבמידה ויבואן יכניס ציוד לארץ שלא על פי הרשימה שמותר להכניס לארץ יש לנו סמכויות גם לפעול מולו.

<מימון שמילה: הציוד הזה, תיכף יספר לכם חיים, הוא נבדק על ידי מכון התקנים, נבדק על ידי משרד התקשורת ונמצא כמאושר.

<מימון שמילה: זאת אומרת לפני - - -

עדי קול: אוקיי, סליחה, אנחנו בדיוק מדברים על המקרה הזה.

עדי קול: יש ציוד שעובר את המעבדות ואז מתברר שהוא פוגע בטלוויזיות.

עדי קול: הנה אנחנו רואים, אני לא אקדים את המאוחר, הדיון של מחר, אבל אני אומרת שאם יתברר שכל הציוד עבר את כל האישורים ועדיין יש בו פגיעה, אבל אתם תאבדו את הסמכות שלכם לעשות עליו ריקול.

<מימון שמילה: אנחנו לא מאבדים סמכות לריקול.

<מימון שמילה: יש לנו את הסמכות במידה שאנחנו מוצאים שיש תקלה ויש בעיה אנחנו יכולים לפנות לאותו יבואן, להגיד לו שימשוך את הציוד, ש - - -

עדי קול: מכוח מה?

עדי קול: אנחנו פנינו ללשכה המשפטית שלכם והלשכה המשפטית שלכם אמרה שלא יהיה לכם סמכות אחר כך.

<מימון שמילה: אני לא רוצה להתווכח, הלשכה משפטית שלי לא פה, מכיוון שאני יודע מה הסמכויות שלי ויש לי בסמכויות שלי לפעול כנגד מי שפורע חוק - - -

עדי קול: גם אחרי שהשתנו התקנות בוועדת הכלכלה?

<מימון שמילה: גם אחרי שהשתנו התקנות.

עדי קול: תזכור שאתה אומר את זה לפרוטוקול.

<מימון שמילה: אני אומר, אני מצולם ואומר לפרוטוקול.

עדי קול: אומר לפרוטוקול שעדיין תהיה לך סמכות גם אחרי שתוותר על אפשרות הבדיקה.

עדי קול: אני חוזרת אליך.

<יואל בר גיל: הבדיקות שאנחנו עושים הן טיפה שונות, אנחנו בודקים לפי תקנים רשמיים.

<יואל בר גיל: בקשר למכשירים האלה, זה תקן של ציוד אודיו וידיאו והתקן מדבר על בטיחות חשמלית של המכשיר.

<יואל בר גיל: זאת אומרת מה שבודקים אצלנו שהמכשיר לא יחשמל אף אחד ולא יפגע - - -

עדי קול: אתם לא יכולים לבדוק את ההשפעה של זה על הטלוויזיה?

<יואל בר גיל: לא.

<יואל בר גיל: שמעתי על זה רק מהעיתונות, ממה שהבנתי, יש איזה שהוא משהו שהמתח ביציאת, נגדיר טיפה את המונחים, זה יציאת HDMI של הממיר, זה כניסת HDMI של הטלוויזיה, כי הטלוויזיה לא מוציאה אותות, יש איזה שהיא עליית מתח - - -

עדי קול: אני מצטערת למי מהציבור שבלבלתי אותו עם האמירה הזאת.

עדי קול: אני חושבת שכולם עכשיו הולכים הביתה ואומרים 'מה זה יציאה או כניסה של HDMI?

עדי קול: '

<יואל בר גיל: אז כניסה לטלוויזיה, יציאה מהממיר.

<יואל בר גיל: כנראה שיש שם איזה שהיא עלייה של מתח, כנראה, וזה שורף את הכניסה של טלוויזיה.

<יואל בר גיל: אז הדברים האלה הם במתחים יחסית מאוד נמוכים.

<יואל בר גיל: כל מתחי העבודה של ה-HDMI הם מתחים אפסיים, זה מיני וולטים, וולטים בודדים, ואם יש עלייה של כמה וולטים בודדים זה יכול לשרוף את המכשיר, אבל זה לא מהווה סיכון ל - - -

עדי קול: הבנתי.

עדי קול: אז אתם בודקים רק את הסיכון לציבור.

<יואל בר גיל: אנחנו בודקים את הציבור.

<יואל בר גיל: המכשירים של הוט עברו בסופו של דבר, אם הם משווקים אז הם קיבלו אישורים לשווק אותם ולכן פה יש בעיה.

<יואל בר גיל: זו בדיקה אחרת, חיים ידבר אחר כך, אבל אני גם לא חושב שהוא יכול לענות על הבדיקה הזאת כי זו בדיקה - - -

עדי קול: הבנתי.

עדי קול: תודה.

עדי קול: חיים.

<חיים סחרוביץ': אני אתייחס בעצם לכמה נקודות.

<חיים סחרוביץ': קודם כל אנחנו פועלים לפי חוק התקשורת ובמסגרת הבדיקה שאנחנו מבצעים אנחנו בודקים תאימות לרשת התקשורת הארצית, מניעת הפרעות לרשת ובטיחות המכשיר שבמקרה מכון התקנים הוא קבלן המשנה שלנו, זאת אומרת הוא מבצע את הבדיקה של הבטיחות, וכמו שהוא הסביר, זה בעצם בטיחות למשתמש.

<חיים סחרוביץ': בדיקת אישור סוג זה בעצם בדיקת דגם, ולא רק המכשיר הזה, אלא כל המכשירים של הוט עברו אצלנו בדיקה, ואני מדגיש בדיקת תאימות בנושא של תקשורת בלבד, אנחנו לא נכנסים לתכונות של המכשיר ואלקטרוניקה.

עדי קול: זאת אומרת שגם אתם לא בודקים את ה - - -

<חיים סחרוביץ': החוק לא נותן לנו סמכות לעשות את זה.

<חיים סחרוביץ': לא שאנחנו לא יכולים, החוק אומר אתה בודק רק נושא של תקשורת, בלבד, וזה מה שהמכשיר נבדק.

עדי קול: אז איך אנחנו אמורים לדעת אם נכנס לארץ מכשיר שיש לו סכנה למכשירים אחרים?

עדי קול: הוא לא משחק טוב עם חברים אחרים, מכשירים אחרים.

<חיים סחרוביץ': מה זה נקרא סכנה?

<חיים סחרוביץ': אני חוזר ואומר - - -

עדי קול: מסוכן לחבר אותו לטלוויזיה בגלל החיבור.

<חיים סחרוביץ': אנחנו בודקים נושא של תקשורת, האם הממיר שאנחנו מחברים אותו לרשת, קרי הוט, הוא תקין מבחינת התקשורת.

<חיים סחרוביץ': אני מדגיש, תקשורת בלבד.

<חיים סחרוביץ': המקרה הזה מדבר על הנושא של כנראה העלאת רגישות - - -

עדי קול: רגישות המכשיר.

<חיים סחרוביץ': תקראי לזה רגישות, יש פה נושא שחייב, במקרה הספציפי הזה, להיבדק, ואני מדגיש, כמו שאמרה המשתמשת כאן, במעבדה מוסמכת, ממש מוסמכת, לא מעבדה של הוט, אלא מעבדה מוסמכת ויש כאלה במדינת ישראל - - -

עדי קול: וזה אתם יכולים לקחת ולבדוק את הממיר הזה?

<חיים סחרוביץ': גם אנחנו יכולים לבדוק.

עדי קול: למה גם אתם?

עדי קול: רק אתם.

<חיים סחרוביץ': אם יבקשו מאיתנו.

<חיים סחרוביץ': זה לא בסמכותנו.

עדי קול: זה מה שאתם תעשו.

<מימון שמילה: התפקיד של חיים זה לבדוק - - -

עדי קול: לא אתה, התכוונתי אתם, כמועצת הכבלים, לא חיים.

<חיים סחרוביץ': אני רשות מוסמכת, אני פועל לפי חוק התקשורת, חוק התקשורת הסמיך אותי לבדוק מכשיר לפי א' ב', ג', ד' וזה מה אני עושה.

<חיים סחרוביץ': אם מחר תבוא הנהלת המשרד במקרה הזה הספציפי ותגיד 'תבדוק במעבדה שלך או באחת המעבדות שאתה מסמיך את הנושא הזה', אין לי שום בעיה לבצע את זה.

עדי קול: אז, אדוני היושב ראש, אנחנו יכולים לדרוש שזה מה שיקרה?

<מימון שמילה: אמרתי שאנחנו נבדוק, אם זה באמצעות חיים, מה שקשור בתקשורת, ואם זה באמצעות מכון התקנים, נפנה אליהם לבדוק את זה, או במעבדות המוסמכות שבדקו, נראה באמת שהמעבדות מוסמכות.

<מימון שמילה: ניקח את הדבר הזה, נבדוק אותו בדיקה רצינית, כן.

<מימון שמילה: הכול בגלל שחשוב לנו כמועצה שהציבור ייהנה מתכנים טובים בטלוויזיה וגם שיראה טלוויזיה כמו שצריך.

עדי קול: שיראה טלוויזיה.

עדי קול: מדובר כאן על - - -

<מימון שמילה: שיענו לו בזמן ושיתקנו לו בזמן.

<מימון שמילה: כל הדברים הללו, זה לנגד עינינו - - -

עדי קול: אדוני, כדי לראות את התכנים שמדברים עליהם צריך שהטלוויזיה תפעל ויש פה איש שהטלוויזיה שלו לא עובדת כבר 23 ימים.

<מימון שמילה: לכן אני רוצה לטפל בזה ואני לא מוכן להשאיר את זה בצד ולא לטפל.

<חיים סחרוביץ': משפט לסיום, כמהנדס אלקטרוניקה.

<חיים סחרוביץ': אני באמת רוצה להתייחס למקרה, יש כאן בעיה שיכולה גם להיות מצד הטלוויזיה, שלא יהיו אי הבנות.

<חיים סחרוביץ': 99% מוצרים היום מגיעים למדינת ישראל מהשוק במזרח הרחוק, מסין.

<חיים סחרוביץ': יש מותגים שהם דואגים לשם שלהם והם מבצעים בדיקות מקיפות והן באמת איכותיות, ויש מותגים שלא.

<חיים סחרוביץ': אי אפשר פה להגיד חד משמעי, נכון לכרגע - - -

עדי קול: בסדר, עד שלא תבדקו את זה אי אפשר יהיה להגיד - - -

<חיים סחרוביץ': עד שלא תהיה בדיקה מוסמכת ותגיד 'הבעיה הזאת היא בממיר', או 'הבעיה בטלוויזיה'.

עדי קול: אני מבינה ועדיין אני שומעת פה עוד ועוד ועוד דוחות מעבדה שאמרו ואנשים שאומרים, וגם, אתם יודעים מה, אני שמעתי, אני לא יודעת מה אתם שמעתם, מתוך הדברים של הוט שהוט מכירים את הבעיה, יודעים שהיא קיימת ומה שהם עושים זה פשוט - - - מתחקרים אותה?

עדי קול: אולי, אולי עכשיו חוקרים אותה אחרי - - -

<מיכל פליישר: מתחקרים אותה כרגע בשיתוף משרד התקשורת.

עדי קול: מתחקרים אותה.

עדי קול: אולי עכשיו, אחרי שזה יצא בתקשורת מתחקרים אותה.

עדי קול: אני אתן לך אחרון ואני אסכם את הדיון.

<אלעד דהן: אני רק רציתי להגיד משהו אחד, לגבי היקף החשיפה.

<אלעד דהן: אני חושב שאם זה היה מפורסם בגורם אחר, שהוא יותר פופולרי בעיני הציבור, כמו חדשות ערוץ 2, אז הפניות פה היו אלפים.

עדי קול: גם אני חושבת.

עדי קול: לא, אתה חס וחלילה לא אומר שהוועדה לפניות הציבור היא לא מקום מספיק פופולרי.

<אלעד דהן: מצטער, ערוץ הכנסת עדיין לא.

עדי קול: אני נעלבתי באופן אישי וגם בשם ערוץ הכנסת.

<קריאה: אני רק אגיד שהפייסבוק שלנו יותר גדול מחדשות ערוץ 2.

<אלעד דהן: העלבתי פה הרבה.

<אלעד דהן: דבר שני, אני רוצה להגיד שאני עברתי תהליך ייסורים עם הוט, זה 17 שעות שיחה עם הוט במצטבר, שמתוכן אני בימי עבודה רגילים, חלק מחו"ל, הגעה של שלושה טכנאים אליי הביתה.

<אלעד דהן: הסבל פה הוא לא קל ואני חושב שאנחנו, השלושה שהגיעו, הם לא ציבור מייצג והסיבה היא כי לא כל בן אדם מתאים לו כל ההתעסקות הזו והוא יגיד 'יאללה, 1,000 שקל אני סוגר את הפינה הזאת או עכשיו לרדוף אחרי הוט בטלפון', אם יש לו בכלל את הזמן.

<אלעד דהן: במיוחד, אני רגע אתייחס לפייסבוק, אני חושב שאין פה מדגם מייצג של האוכלוסייה, מבוגרים והרבה אנשים אחרים שלא יגיעו ל'צינור לילה' בשעה 12 וגם לא לפייסבוק והם לא מכירים את האירוע הזה ובעיקר זה היקף התופעה, אנשים שלא ידעו הלכו ותיקנו את הטלוויזיה, או אמרו 'הטלוויזיה אצלי כבר שנתיים, שלוש שנים, אני אקנה חדשה', בלי לדעת את זה.

<אלעד דהן: אני פונה פה להוט ואומר למה לא מודיעים לציבור, על ההיקף אפשר לריב אחרי זה, אז נאסוף פה את המאות ואחרי זה נבדוק, אבל למה לא להודיע לציבור שיש חשש לתקלה עם הממיר.

<אלעד דהן: יש חשש, אף אחד לא אמר שכל הממירים תקולים, תגידו שיש חשש, מי שקרה לו לפנות אלינו, נפתח ועדה בתוך הוט שתטפל במקרים האלה.

<אלעד דהן: הרי בטוח שיש כאלה שגם יטעו ויפנו אליכם כי הטלוויזיה סתם לא מחוברת לחשמל, כמו שאמרת.

<אלעד דהן: אבל לפי מה שאנחנו רואים פה, יש עשרות ומאות שכן פונים מהסיבה הנכונה.

<אלעד דהן: אבל כשאני פונה אליכם אתם מסתירים את זה, אתם לא אומרים את זה, וכשאני מביא לכם מכתב, פתאום אתם מכירים בזה שיש מאות מקרים כאלה, ואתם מזכים.

<אלעד דהן: גם לגבי הפיצוי, פיצינו ופיצינו.

<אלעד דהן: מה פיציתם?

<אלעד דהן: 23 ימים אני בלי טלוויזיה, חיכיתי לשלושה טכנאים, 17 שעות הייתי בטלפון, פיציתם אותי?

<אלעד דהן: במה?

עדי קול: מיכל, פונה אלייך הציבור, זה לא אני.

עדי קול: זה הציבור אומר ומבקש תקראו בציבור ותגידו שיש חשש לתקלה.

עדי קול: למה אתם לא עושים את זה?

<מיכל פליישר: אז לגבי הפונה הספציפי, קודם כל אתה מוזמן להעלות את הפנייה על הכתב, אני לא מכירה - - -

עדי קול: הוא העלה את הפנייה בכתב עשרות פעמים ויש - - -

<אלעד דהן: העליתי אותה על הכתב, אני יכול להוריד לך שני מכתבים שכתבתי להוט - - -

עדי קול: מיכל, אני שאלתי שאלה.

עדי קול: הוא שאל ואני שאלתי למה אתם לא מודיעים עכשיו שיש חשש לתקלה, 'אנחנו קוראים לציבור לבוא ולבדוק את הממירים שלהם'.

<מיכל פליישר: שני דברים.

<מיכל פליישר: קודם כל אנחנו קוראים לציבור לבוא ולהתלונן והדברים ייבדקו.

<מיכל פליישר: כל עוד הדברים הם תחת תחקיר אני לא יכולה להגיד ולא יכולה גם לזרוע גם בהלה ב - - -

עדי קול: אני פונה למיכל, אבל אני לא מקבלת ממנה תשובות, לכן אני פונה אליך.

<מיכל פליישר: כבוד היושבת ראש, שמענו פה, רגע ברמת האחריות, שמסכי הטלוויזיה מיובאים ממקומות - - -

עדי קול: לא, לא, לא, שמענו - - -

<מיכל פליישר: שמענו ש - - -

עדי קול: סליחה, אני עוצרת אותך, את שמעת דיון שלם של אנשים שבאים ואומרים לך שזו הבעיה שלך, ואז עמדה אחת שאומרת שזה יכול להיות, פתאום אותה את מקבלת?

עדי קול: את העמדות האחרות את לא קיבלת.

עדי קול: סליחה, אני מבקשת שאף אחד לא ידבר בזמן שאני מדברת.

<מיכל פליישר: אבל שני הדברים הם - - -

עדי קול: סליחה, גם את.

עדי קול: גם את.

<מיכל פליישר: אנחנו לוקחים אחריות - - -

עדי קול: לא.

עדי קול: לא לקחתם אחריות ואני קוראת לכם, כרגע נאמר שערוץ הכנסת זה לא פורום אולי מספיק גדול בשביל להגיד לציבור, תבואו ותבדקו את הממירים שלכם.

עדי קול: האם אתם יכולים לחייב את חברת הוט לבוא ולפרסם שיש חשש לממירים, להחזיר חזרה את הממירים, לבדוק אותם ולהחזיר אותם חזרה.

<מימון שמילה: אני אבדוק אם אני יכול לאכוף על חברת הוט כזה מהלך, אני לא יודע להגיד לך את זה כרגע מהראש.

עדי קול: קודם כל מהלך של פרסום.

<מימון שמילה: לא, אני לא יודע אם אני יכול להורות להוט - - -

עדי קול: אני רוצה - - -

<מימון שמילה: אם יש כזאת הוראה שאני יכול - - - דרך אגב, אני יכול לתת להם גם הוראות שאינן כתובות, אבל אם יש הוראה שהיא כתובה, של חובת פרסום, אני ודאי אעשה את זה.

<מימון שמילה: אם לא, אני אעשה את זה בעצמי.

עדי קול: אני מבקשת תשובה עד מחר בנושא הזה.

<אלעד דהן: אני רק אסיים.

<אלעד דהן: כאזרח אני שמח לראות את פעילות הוועדה, פעם ראשונה שאני בכנסת, אף פעם לא תבעתי, לא נתבעתי, פעם ראשונה שאני רואה שמישהו מנסה לעזור לצרכן.

<אלעד דהן: תודה רבה.

עדי קול: תודה רבה.

<מירב שטרוסברג: אני גם רוצה להגיד מילה לחברה שהתלוננו, על ה-23 ימים שאתה לא צופה בטלוויזיה גם מגיע לך החזר עבור דמי המנוי.

<מירב שטרוסברג: אתה יכול להיעזר בנו.

<אלעד דהן: דמי המנוי?

<אלעד דהן: מה עם זה שאין לי טלוויזיה בכלל?

<מירב שטרוסברג: ברור.

<מירב שטרוסברג: ראשית כל אתה זכאי, אם אכן הייתה תקלה, לפיצוי עבור התקלה, אבל מגיע לך עוד פיצוי, על דמי מנוי, שאתה לא צופה 23 יום.

<מירב שטרוסברג: אני מציעה לכם באמת להיעזר בשירותינו.

<מירב שטרוסברג: אנחנו מפחקים עליהם, יש לנו סמכויות - - -

עדי קול: אני מציעה שכל מי שנמצא כאן בתור התחלה וגם לפונים שלך, לפנות למועצת הכבלים והלוויין.

עדי קול: מורן, בקצרה.

<מורן שכניק: רק דבר אחרון, אם אנחנו אומרים שכרגע אנחנו לא יכולים לקרוא לריקול אני רק רוצה להעלות נקודה שמעלה אולי שאלה לגבי העובדים של הוט, שגם הם לא מרוצים כנראה מהתנהלות החברה, מאותן הנחיות שפורסמו לנציגים.

<מורן שכניק: אם לקוח פונה ואומר שיש לו ממיר והוא רוצה להחליף אותו, הנציגים מונחים לומר שאין שום סיבה להחליף ממיר.

<מורן שכניק: לפחות תבואו לקראת הלקוחות ומי שפונה אליכם ואומר שהוא רוצה להחליף תגידו 'בסדר'.

עדי קול: זה כבר ביקשתי בתחילת דבריי ונאמר שיחליפו את הממירים.

עדי קול: אם מישהו פנה וביקש להחליף ממיר ולא הסכימו להחליף והוא קיבל את התשובה הזאת, אני מבקשת שתפנו אליי ישירות.

עדי קול: vz, ועדת ציבור, vz@knesset.gov.il, אני מבקשת שתפנו אלינו.

עדי קול: אנחנו נעקוב אחריכם.

עדי קול: אני רוצה להודיע פה קבל עם ועדה - - -

<מיכל פליישר: אני מבקשת לקבל את הפניות אלינו, גם הפניות שהגיעו ל'צינור לילה'.

עדי קול: הפניות כבר הגיעו אליכם, אתם כאמור ידעתם על הבעיה הזאת, אך לא עשיתם עם זה שום דבר.

<מיכל פליישר: אם קיימות הפניות שאצלנו - - -

עדי קול: תודה רבה.

<מיכל פליישר: אבל אם יש נוספות - - - גם 'צינור לילה' מוזמנים להעביר, אנחנו - - -

עדי קול: אנחנו נעביר אליכם את כל הפניות.

<יואל בר גיל: רק אם אפשר כמה מילים - - -

עדי קול: לא, אני מתנצלת.

עדי קול: קודם כל אני אסכם את הדיון, בעוד שבועיים, ב-15 ביולי בשעה 11:30 אנחנו מקיימים כאן דיון נוסף בוועדה לפניות הציבור עם מנכ"ל הוט.

עדי קול: אנחנו הזמנו אותו לדיון והצטברו לנו המון פניות ואנחנו גם נעלה את הנושא הזה ואנחנו רוצים לראות מעקב על מה נעשה ואנחנו נבדוק את זה.

עדי קול: אני קודם כל מודה למשתתפים, אני קוראת למועצת הכבלים והלוויין במשרד התקשורת לעקוב, לבדוק את הבעיה, לראות מה אתם יכולים לעשות, אחת, אם אתם יכולים לחייב פרסום, שתיים, אם יכולים לחייב ריקול, שלוש, איך אתם בודקים שכל הלקוחות שפנו והגישו את תלונתם מקבלים את הפיצוי הראוי.

עדי קול: בכל מקרה אנחנו חושבים שצריך לקרוא לריקול של המכשירים האלה ואנחנו מבקשים לקבל תשובה בהקדם האפשרי לגבי עמדתכם אחרי בדיקת מעבדה.

עדי קול: אני דורשת מהוט, ואני מניחה שהמילה דורשת היא יותר משמעותית מאשר מבקשת, לראות את דוח המעבדה שלכם.

עדי קול: אמרתם שיש דוח מעבדה כזה שאומר שהממיר מסוג מג'יק לא פוגע בטלוויזיה.

<מיכל פליישר: יש אישורים של מכון התקנים ומשרד התקשורת.

עדי קול: מכון התקנים, משרד התקשורת, אנחנו יודעים שיש אישורים.

עדי קול: סליחה, אדוני, אתה סיימת לדבר, נגמר.

<קריאה: הייתי מבקש לראות כמה אזרחים הם זיכו.

עדי קול: סליחה, אדוני, סיימת את דבריך, תודה.

עדי קול: את חזרת ואמרת שיש לכם דוחות מעבדה שאומרים שהממיר לא מסכן, אני רוצה לראות את דוחות המעבדה, אמרתי פה שאני רוצה לראות דוח מעבדה מורשית.

עדי קול: אמרת שיש, תגישי אותו.

<מיכל פליישר: האישורים שברשותנו - - -

עדי קול: האישורים שברשותך, של מכון התקנים - - -

<מיכל פליישר: הדברים שעדיין בתחקיר - - -

עדי קול: כרגע נאמר לכם שהאישורים של מכון התקנים ושל משרד התקשורת לא רלוונטיים, לכן אל תגישי לי אותם, תגישי לי דוח מעבדה שאומר שממיר מסוג מג'יק לא פוגע בטלוויזיה.

עדי קול: יש לך דוח כזה?

<מיכל פליישר: דייקנו את הדברים כבר קודם.

עדי קול: אז יש או אין?

<מיכל פליישר: אני צריכה לחזור ולדייק אותם?

עדי קול: אז התשובה היא לא.

<מיכל פליישר: אמרתי שהנושא הוא בתחקיר.

עדי קול: התשובה היא לא.

עדי קול: אדון שמילה, שמעת?

עדי קול: התשובה היא לא, אין לה דוח כזה ולכן היא לא תוכל להגיש לך ולכן אתם תצטרכו להיות אלה שבודקים את זה.

עדי קול: אנחנו, כאמור, נקיים ישיבת מעקב בעוד שבועיים.

עדי קול: אני מודה לכל הפונים - - -

<יחזקאל דורנבוש: תראי, אני הגעתי לפה על פי בקשתכם, אני נוסע מתל אביב ומבזבז יום עבודה.

<יחזקאל דורנבוש: כל הסיפור הוא שדנו פה בחברת הוט, הבעיה נמצאת גם בחברת יס - - -

עדי קול: אדוני, שמענו את הדברים שלך ואני מבקשת שלא תחזור עליהם.

<יחזקאל דורנבוש: אבל אני מסביר לך, זו לא תופעה ספציפית.

עדי קול: אדוני, אתה רוצה שאני אבקש שיוציאו אותך?

עדי קול: לא, נכון?

עדי קול: אנחנו שמענו אותך, שמענו את הדברים לגבי יס, אני חושבת שמי ששמע אותך במועצת הכבלים והלוויין צריך היה לשמוע והוא מדבר.

עדי קול: אני מבקשת למצוא כל דרך לחשוף לציבור הלקוחות את העובדה שיש כאן בעיה עם הממיר של מג'יק.

עדי קול: כאמור אין את הדוח הטכני, המועצה לכבלים ולוויין נשארת עם האחריות לבדוק את הדברים.

עדי קול: אנחנו מחכים לתשובה מכם ואנחנו נקיים כאן דיון המשך בעוד שבועיים.

עדי קול: תודה רבה לכולם.